
ועדת הפנים והגנת הסביבה
14/07/2014

הכנסת התשע-עשרה
נוסח לא מתוקן

מושב שני
<פרוטוקול מס' 339>
מישיבת ועדת הפנים והגנת הסביבה
יום שני, ט"ז בתמוז התשע"ד (14 ביולי 2014), שעה 9:00
<סדר היום:>
<1. דיווח על החלטות והמלצות ועדת הבדיקה של המשטרה על התנהלות מוקד 100 באירוע החטיפה>
<2. פעילות המשטרה ביישובי עוטף עזה>
<3. פעילות המשטרה מול ערביי ישראל פורעי החוק בוואדי ערה ובמזרח ירושלים>
נכחו:

<חברי הוועדה:> 
מירי רגב – היו"ר
טלב אבו עראר

דוד אזולאי

ישראל אייכלר

תמר זנדברג

משה זלמן פייגלין

דוד צור

יפעת קריב

נחמן שי
באסל גטאס

ג'מאל זחאלקה

דב חנין

ישראל חסון

אחמד טיבי

מרדכי יוגב
אורית סטרוק

פנינה תמנו-שטה
<מוזמנים:> 
מפכ"ל המשטרה רב ניצב יוחנן דנינו
	ניצב ניסים מור
	–
	סמפכ"ל המשטרה, המשרד לביטחון פנים

	ניצב אהרון אקסול
	–
	ראש אג"מ, המשרד לביטחון פנים

	ניצב קובי כהן
	–
	ממ"ז ש"י, המשרד לביטחון פנים

	תנ"צ משה ברקת
	–
	רח"ט שיטור, המשרד לביטחון פנים

	תנ"צ רפי יפה
	–
	רח"ט דוברות, המשרד לביטחון פנים

	סנ"צ צפריר עובדיה
	–
	רמ"ד תירום בקרה ולוגיסטיקה, המשרד לביטחון פנים

	עו"ד יואל הדר
	–
	יועמ"ש המשרד לביטחון פנים, המשרד לביטחון פנים

	דוד כהן
	–
	מבקר המשרד לביטחון פנים, המשרד לביטחון פנים

	רותי הורניק
	–
	משרד ראש הממשלה

	עו"ד ליאנה מגד
	–
	משרד המשפטים

	דב דקל
	–
	רכז ביטחון, מרכז המועצות האזוריות


<ייעוץ משפטי: >
עידו בן יצחק
<מנהלת הוועדה:>
לאה קריכלי
<רישום פרלמנטרי:>
יעקב סימן טוב
<1. דיווח על החלטות והמלצות ועדת הבדיקה של המשטרה על התנהלות מוקד 100 באירוע החטיפה>
<2. פעילות המשטרה ביישובי עוטף עזה>
<3. פעילות המשטרה מול ערביי ישראל פורעי החוק בוואדי ערה ובמזרח ירושלים>
<היו"ר מירי רגב:>
חברים, בוקר טוב לכולם. אני שמחה לארח פה את המפכ"ל, את רב ניצב יוחנן דנינו, שלום לך, - -

<מפכ"ל המשטרה רב ניצב יוחנן דנינו:>
שלום.

<היו"ר מירי רגב:>
- - ותודה שהגעת לוועדה, לכל חברי הכנסת שהגיעו. הסמפכ"ל, ניצב ניסים מור. שלום לכל בכירי משטרת ישראל שהגיעו לכאן הבוקר.

אני רוצה לפתוח ולחזק את תושבי מדינת ישראל, אזרחי מדינת ישראל, אזרחי הדרום. אנחנו כולנו, פגשתי את חברי הכנסת, כמעט כולם, בשטח, הולכים, פוגשים, מחזקים את ידי התושבים. אני רוצה לחזק גם את ידי ראשי הערים שפועלים במנהיגות מופתית בהובלת התושבים, האזרחים במקום. כמובן, מחזקת את ידי מפקדי צה"ל, חיילי צה"ל, משטרת ישראל, שוטרי ישראל, מד"א וכב"א, שנמצאים כמעט בכל מקום כשאני מסתובבת בשטח. ובהזדמנות הזאת גם לחזק את ראש הממשלה: אל תפחד ואל תירא, אל תפחד ואל תירא. אין מדינה ריבונית שמאפשרת לעצמה את הפגיעות הזאת על האוכלוסייה, ואני חושבת שראש הממשלה צריך להמשיך ולעשות את כל מה שניתן כדי לפגוע באותם אלה שיורים משטחי עזה לעבר אזרחי המדינה, מהים, מהאוויר וגם מהיבשה.

הדיון היום יעסוק בשלושה נושאים עיקריים כפי שפרסמנו אותם: הסוגיה הראשונה תהיה עיקרי הממצאים והלקחים של התנהלות מוקד 100 באירוע החטיפה. הנושא השני: תיערך סקירת המפכ"ל בסוגיית פעילות המשטרה בעוטף עזה, מרחב דרום. אני גם אגיד על זה כמה מילים כי אני באמת מסתובבת שם הרבה מאוד בשבועיים האחרונים. הנושא השלישי: פעילות המשטרה מול ערביי ישראל בכל מה שקשור להפגנות והפרות סדר שראינו אותן כולנו, שמענו עליהן וקראנו עליהן, בוואדי ערה ובמזרח ירושלים.
<נחמן שי:>
אז גברתי יושבת הראש, אני מציע שהמפכ"ל יואיל להתייחס גם להתנהגות המשטרה בהפגנה שהייתה במוצאי שבת בתל אביב.

<היו"ר מירי רגב:>
חבר הכנסת נחמן שי, אתה רשום לזכות דיבור - - -

<נחמן שי:>
לא, אני רוצה - - - או שהוא לא ראה את מה שהיה שם.

<היו"ר מירי רגב:>
אני לא יודעת מה היה שם, אני לא ראיתי, אבל המפכ"ל - - -

<נחמן שי:>
- - - של מעשה לינץ' בתוך תל-אביב.

<היו"ר מירי רגב:>
אז שנייה. חבר הכנסת נחמן שי, שנייה, שנייה, שנייה. קודם כל, אתה רשום לזכות דיבור, אתה רשום לזכות דיבור, ואתה תשאל את השאלות ובסופן יענה המפכ"ל על שאלות ותשובות. הוא יתייחס בשלב הראשון לשלושת הנושאים שהתבקש על ידי הוועדה, כפי שראוי וכפי שאנחנו נוהגים לעשות. כפי שאתה יודע גם בוועדת חוץ וביטחון ובוועדות אחרות. מגיע - - -
<נחמן שי:>
אבל יש נושא שני שעלה - - -

<היו"ר מירי רגב:>
מאה אחוז. את הנושא - - - שאתה מעלה אותו. לא העברתי את זה מראש. אני בטוחה שגם המפכ"ל יענה עליו בסוף, אבל כרגע הוא יתייחס לשלושת הנושאים האלה.  

אנחנו קראנו, כולנו, שמענו, כולנו, את הקלטת של שלושת הנערים שנחטפו בצורה אכזרית על ידי ארגון טרור רצחני, ארגון החמאס, שאני שמחה שכרגע מוענש היטב בפעילות צה"ל בעזה, ואני מקווה שעוד נמשיך ונפעל כך שתשתיות הטרור בעזה יושמדו.

שמענו גם את המלצות הוועדה שהקים המפכ"ל. אני מתארת לעצמי שעוד הרבה מאוד יתחקרו את האירוע הזה, ולא רק במשטרה: גם בצה"ל, וגם בשב"כ, וגם בפיקוד המרכז, ובאוגדת איו"ש. עוד הרבה מאוד דיונים ייערכו לזה, כולל אמירות ברורות לציבור מה קרה בכל ההתנהלות ובכל המהלך הזה. אבל הראשון שהקים ועדת בדיקה, בדק את ההמלצות שלה, קיבל את ההמלצות שלה, ועשה מעשה הוא המפכ"ל, ועל זה צריך להגיד יישר כוח, ואני יודעת גם שעדיין לא סיימתם את כל הבדיקה ויש עוד בדיקות נוספות. ולכן אני אבקש לשמוע את עיקרי ההמלצות שניתנו, את ההמלצות שקיבלת, ואת הלקחים בעצם לגבי העתיד, שזה מה שעכשיו חשוב יותר – איך אירועים כאלה לא יקרו בכל סוגיית מוקד 100. לאחר שנסיים את הנושא של מוקד 100 נעבור לסוגיות של עוטף עזה וערביי ישראל.

המפכ"ל, בבקשה.
<תמר זנדברג:>
יהיה גם דיון בנושא ימני ישראל או רק ערביי ישראל?
<היו"ר מירי רגב:>
בשלב זה ערביי ישראל. אם את רוצה להוסיף נושאים נוספים - - -
<תמר זנדברג:>
למה? לפי מה הקריטריונים? מה הקשר גם לערביי ישראל?

<היו"ר מירי רגב:>
חברת הכנסת תמר זנדברג, שלום גם לך, בוקר טוב. יש נוהל. הוועדה שולחת נושאים לסקירה, והמפכ"ל או הגורם הרלוונטי מתייחס אליהם.
<תמר זנדברג:>
אין בעיה אבל - - -

<היו"ר מירי רגב:>
את רשומה לשאלות ותשובות, ותשאלי.

<תמר זנדברג:>
אני מבינה בנושא ההפגנות. השאלה היא אם הנושא הוא על פי השתייכות לאומית, אתנית. מה הקריטריון?
<היו"ר מירי רגב:>
אז את רשומה, את רשומה, את רשומה - - -

<נחמן שי:>
 - - - לא ניתן למפכ"ל - - -

<תמר זנדברג:>
חבר הכנסת נחמן שי, זה שאנחנו נעלה זה ברור. אני שואלת האם כותרת הישיבה זה ערביי. כלומר, האם הישיבה מנהלת את הישיבה של - - -

<נחמן שי:>
- - -

<תמר זנדברג:>
חבר הכנסת נחמן שי, אל תחלק - - -, תעשה לי טובה.

<נחמן שי:>
- - -

<תמר זנדברג:>
זה משהו אחר.

<היו"ר מירי רגב:>
חברת הכנסת תמר זנדברג, הדיון היום, אני מבינה, יהיה דיון סוער, אבל מרגע זה - - -
<קריאה:>
למה? למה?

<באסל גטאס:>
למה? למה? למה את מניחה את זה? למה את - - -
<ג'מאל זחאלקה:>
למה? מפני שרוצים להפסיק את המלחמה - - -
<היו"ר מירי רגב:>
לא נפסיק את המלחמה. ההיפך, נמשיך אותה. נמשיך אותה. ונכה בחמאס עד שנפיל אותו, בעזרת השם.
עכשיו תראו, אנחנו נכנסים עם היועץ המשפטי של הוועדה. מרגע זה כל מי שיפריע - - -

<ג'מאל זחאלקה:>
כמה דם את רוצה? כמה עוד דם? כמה עוד דם את רוצה?

<מרדכי יוגב:>
כמה שהחמאס - - -

<היו"ר מירי רגב:>
 כמה שיותר.
<ג'מאל זחאלקה:>
כמה עוד דם את רוצה?

<באסל גטאס:>
יש לה צימאון. יש לה צימאון. יש לה.  

<היו"ר מירי רגב:>
כמה שיותר.
<ג'מאל זחאלקה:>
אתם צמאי דם. 

<קריאות:>
- - -

<היו"ר מירי רגב:>
כמה שיותר.

<ג'מאל זחאלקה:>
צמאי דם. אנשי דמים אתם.

<היו"ר מירי רגב:>
כמה שיותר.

<מרדכי יוגב:>
אתה - - -
<ג'מאל זחאלקה:>
צאו אנשי - - -
<היו"ר מירי רגב:>
- - - 

<מרדכי יוגב:>
אתה המסית לרצח.

<היו"ר מירי רגב:>
כלל לא מתבייש.
<ג'מאל זחאלקה:>
- - - צאו אנשי הדם.

<מרדכי יוגב:>
מי נתן לך לשבת פה? לך לסוריה, יהיה לך יותר טוב.

<ג'מאל זחאלקה:>
אני פה לפניך, לפני כל המשפחה שלך.

<מרדכי יוגב:>
אין לך - - -

<ג'מאל זחאלקה:>
אני פה לפניך ואשאר אחריך.

<מרדכי יוגב:>
איפה - - -?

<ג'מאל זחאלקה:>
גזען.

<מרדכי יוגב:>
איפה - - -? עוד לא נולדת.

<ג'מאל זחאלקה:>
פשיסט. גזען. גזלן.
<היו"ר מירי רגב:>
חבר הכנסת ג'מאל זחאלקה, - - 

<ג'מאל זחאלקה:>
חלאת המין האנושי אתם. 
<היו"ר מירי רגב:>
- - קשה-קשה - - - הטרוריסטים שלך נהרגים, אבל זה מה שיקרה.
<מרדכי יוגב:>
שותף - - -

<באסל גטאס:>
ילדים – את שמחה, שמחה על הרג ילדים, כן? שישה ילדים אתמול נהרגו. 
<היו"ר מירי רגב:>
קשה לראות את - - - הטרוריסטים - - -
טוב, מרגע זה אנחנו עוברים לסקירה עצמה.

<ג'מאל זחאלקה:>
מרגע זה היושבת ראש תדבר בשפה פרלמנטרית. לא - - - של להרוג ולרצוח.
<היו"ר מירי רגב:>
כל מי שיפריע לסקירה יקבל הערה ראשונה, הערה שנייה, הערה שלישית, ואז יצא החוצה, על פי הנוהל המקובל בכנסת.

<ג'מאל זחאלקה:>
אנחנו - - -

<באסל גטאס:>
לפחות לא מתים מזה. לא מתים מזה.

<היו"ר מירי רגב:>
אני יודעת. לכן תצא החוצה, תתרענן, תשתה מים, - -

<ג'מאל זחאלקה:>
את לא תשתיקי אותנו, יושבת הראש.

<היו"ר מירי רגב:>
- - כמו שהמליץ נחמן שי במלחמת המפרץ, תירגע ותחזור.

המפכ"ל, בבקשה.

<ג'מאל זחאלקה:>
אני מודיע לך: אני לא אצא מפה. תעשי מה שאת רוצה.
<היו"ר מירי רגב:>
טוב. את זה אנחנו - - -. הוא מאיים. 
<דוד אזולאי:>
אל תפריע - - -

<ג'מאל זחאלקה:>
שיביאו משטרה להוציא אותי מפה.

<היו"ר מירי רגב:>
אתה מאיים.

<משה זלמן פייגלין:>
יש הרבה משטרה פה.

<קריאה:>
הביאו.

<ג'מאל זחאלקה:>
אני יודע.

<היו"ר מירי רגב:>
אתה מאיים, חבר הכנסת ג'מאל זחאלקה. 

<קריאה:>
- - -

<משה זלמן פייגלין:>
משטרה כבר; המפכ"ל בכבודו ובעצמו פה.

<ג'מאל זחאלקה:>
אני יודע.

<קריאה:>
- - -

<היו"ר מירי רגב:>
חברים, תודה לכולם. בבקשה, המפכ"ל.

<ג'מאל זחאלקה:>
לא צריך לקרוא למשטרה אפילו.

<מפכ"ל המשטרה רב ניצב יוחנן דנינו:>
 בוקר טוב לכולם, גברתי היושבת ראש, חברי הכנסת, חבריי לפיקוד המשטרה. נמצא פה הסמפכ"ל, נמצא פה ראש אגף המבצעים, ניצב אהרון אקסול, נמצא פה מפקד מחוז ש"י, ניצב קובי כהן, ונמצאים פה תת ניצב משה ברקת ודובר המשטרה.

הימים הללו הם באמת ימים של מערכה לאומית מורכבת, שבהם הציבור במדינת ישראל, בחלקים גדולים של הארץ, נמצא תחת איום של טילים, גם מחבל עזה וגם מלבנון. מאות טילים שמשוגרים לעברנו ביממה מחייבים אותנו בצד המערכה הצבאית, שתפקידה, כמו שהנחה הקבינט, להביא שקט משמעותי, עקבי ולאורך זמן למדינת ישראל. אנחנו במקביל מנהלים מערכה אזרחית שמנהלים אותה ומובילים אותה משטרת ישראל, פיקוד העורף, הרשויות המקומיות, ראשי הרשויות המקומיות, וכמובן כל גופי ההצלה האחרים. ומיומו הראשון של המבצע, שנקרא "צוק איתן", אלפי שוטרים מתנדבים, לוחמים, עובדים יומם ולילה, יומם ולילה, במטרה להגן על אזרחי המדינה בזירות של הנפילה, במוקדי השליטה, בצירי הפינוי, ואנחנו נשמע סקירה של ראש אג"ם בהמשך על מה נעשה עד כה.

אני רוצה לומר שאזרחי ישראל מגלים רמה גבוהה של משמעת אזרחית, אחריות אזרחית. ואני רוצה לשבח ולהביע את הערכתי על החוסן, על המשמעת, ועל האחריות, שבעיניי היא בלתי רגילה, בעיקר במקומות שלא היו רגילים לאזעקות, ואני אומר את זה בעיקר לאור ההתמשכות של המערכה.

המשפט של משמעת אזרחית מצילה חיים שחזרנו עליו לאורך כל המבצעים הקודמים: גם ב"עופרת יצוקה" וגם ב"עמוד ענן", הוא מאוד רלוונטי גם בעת הזו. צריך להמשיך ולשמור על המשמעת הזו לאורך כל המערכה ככל שהיא מתקדמת וממשיכה. ולמרות הפעילות המוצלחת של סוללת "כיפת ברזל", ואי אפשר שלא להגיד על זה באמת מילה טובה, צריך להמשיך לשמור על המשמעת.

המבצע הזה של "צוק איתן" התחיל, בדיוק כמו שאמרת גברתי היושבת ראש, אחרי כמה ימים שבהם התרחשו אירועים של הפרות סדר, חסימות צירים, ירי זיקוקים בכינון ישיר לעבר כוחותינו, השלכת בקבוקי תבערה, השלכת מטענים על שוטרים ועל אזרחים, לא רק על שוטרים, בתוך ישראל. גם עם המערכה הזאת התמודדה המשטרה, בעיניי בהצלחה, תוך הכלת האירועים, שימוש מושכל באמצעי פיזור, ומעצרים של מפרי הסדר, ואני מדבר פה על, נכון לאתמול כבר היינו עם 540 מעצרים, אני מניח שהמספר במהלך הלילה גדל. ולאורך כל המערכה הזאת קיימנו הידברות וקשר רציף עם המנהיגות של ערביי ישראל, שפה, בעניין הזה, אני חייב לומר שהם גילו גישה מאוד מתונה, והם היו מהצד המרגיע אל מול הצעירים שעשו את האירועים שדיברתי עליהם קודם. האיפוק הזה שבו נהגנו, בצד הנחישות של הטיפול במעצרים, הובילה לתוצאה של אפס הרוגים במהלך האירועים הקשים שאתם תשמעו עליהם בהרחבה מאגף המבצעים, מראש אגף המבצעים. 

אני רוצה להביע כאן את הערכתי הרבה למפקדים, לשוטרים, ללוחמים, למתנדבים, שפועלים מסביב לשעון ימים רבים ברציפות במשימות מבצעיות, במציאות ביטחונית מאוד לא פשוטה, וזאת תוך גילוי אורך רוח, ונחישות ומסירות אין קץ, והכול למען ביטחונו ושלומו של הציבור במדינת ישראל.

אירועי הפרות הסדר האלה התחילו אחרי הרצח המזעזע של הנער מוחמד אבו חדיר משכונת שועפט בירושלים, ומשטרת ישראל ביחד עם השב"כ ניהלה חקירה באופן מקצועי, יסודי, זריז, שהובילה לפענוח מהיר וראוי באירוע הזה.

קודם לאירוע של הרצח הזה התרחש אירוע חמור ומזוויע של חטיפת ורצח שלושת הנערים: גלעד, נפתלי ואייל, שאני חושב שבעקבותיו, בעקבות הרצח הזה, התחיל המבצע של "שובו בנים", וגם המבצע הזה, משטרת ישראל, יחד עם כל כוחות הביטחון, עשתה מאמץ וממשיכה במאמץ של להגיע למחבלים, פעילות שממשיכה גם בימים האלה, ולא ננוח ולא נשקוט עד שנשים יד על המחבלים הארורים.      
בכל מה שנוגע לשיחה שהתקבלה במוקד 100 במחוז ש"י בערב החטיפה, אני אמרתי קודם: אכן הייתה כאן תקלה, ואני הגדרתי אותה בסיום הבדיקה של הוועדה שתיכף נשמע את ממצאיה, אני הגדרתי אותה ככשל חמור שאסור שיקרה, ואסור לנו לעבור עליו לסדר היום. אני גם אמרתי שבמקום שיש ספק אין ספק, ואי מתן מענה לקריאת מצוקה של אדם שנמצא במצוקה הוא אירוע בלתי נסלח, ואת הדברים האלה אמרתי מיד כשקיבלתי את ממצאי הוועדה. ולכן משטרת ישראל כגוף אחראי ומקצועי, בחנו את עצמנו, הפקנו לקחים, בשקיפות מלאה, וזאת כדי לתקן ולמנוע, ככל שניתן, הישנות של תקלות חמורות מהסוג הזה בעתיד.
בימים האלה ובימים שבעיקר מיד אחרי שהתפרסמה הקלטת, נשפכו על משטרת ישראל קיתונות של רותחין בנוגע לאותה שיחה, וכן מוקדי משטרת ישראל הפכו לשק חבטות ולמושא להשתלחות חסרת אחריות, בלתי מבוקרת ובלתי מרוסנת של הרבה מאוד גורמים מגורמים שונים. אז אני אמרתי שמשטרת ישראל היא ארגון שהמשמעת והערכים הם נר לרגליו, ואנחנו עומדים על זה, ואנחנו לא נתפשר על סטייה מהערכים. ואנחנו הוכחנו, ואני חושב שאני הוכחתי כמפכ"ל, שבכל מקום שבו יש סטייה מהערכים אנחנו נמצאים שם, אנחנו שומרים על הדרך. מי שלא איתנו בדרך לא יהיה איתנו, תהיה דרגתו אשר תהיה. וככל שאנחנו עולים בסולם הדרגות רמת הציפיות שלנו היא גבוהה יותר מבעל התפקיד. ככה טיפלנו באירוע הזה, כך נהגנו בעבר, וכך ננהג גם בעתיד. יש לנו משטרה אחת, בואו נשמור עליה כולנו. כל אחד במשמרת שלו צריך לעשות את הכול כדי לשמור על משטרת ישראל.      
אנחנו בעת הזו, בימים האלה, במוקד 100, ממש, ואני מדבר מתחילת המערכה, יש עלייה של משהו כמו 50% בפנייה של האזרחים שרוצים עזרה, שרוצים סיוע, ולכן נורא חשוב שאנחנו נתמוך ונחזק את האנשים האלה שנותנים שירות, את האנשים האלה שמצילים חיים.

   אנחנו נשמע עכשיו את תת ניצב משה ברקת שעמד בראש הוועדה, שלבקשת הוועדה יציג כאן את עיקרי הממצאים והמסקנות מהבדיקה שבראשה הוא עמד. בהמשך יציג ראש אגף המבצעים את ההערכה והפעילות של משטרת ישראל כמו שפירטתי. בבקשה.

<משה ברקת:>
בוקר טוב. אז שמי משה ברקת, ואני ראש חטיבת השיטור באגף המבצעים של המשטרה. וב-18 ליוני מוניתי על ידי המפכ"ל לעמוד בראש צוות בדיקה, צוות שנועד לבדוק את אופן הטיפול של מוקד מחוז ש"י, בשיחת הטלפון שהתקבלה בליל אירוע החטיפה. הצוות הזה, צוות שמנה שמונה קצינים, קצינים בכירים, גם מהשטח, גם מהמטה, הם בעלי ידע וניסיון רב בתחומי החקירות הטכנולוגיות והמוקדים. ישבנו על המדוכה למעלה משבוע ימים, ובמסגרת העבודה נפגשתי פעמיים עם הורי שלושת הנערים וביצענו כל פעולה וכל מהלך שיש בו כדי לשפוך אור על כל מה שהיה באותו לילה במוקד ש"י.

<ישראל חסון:>
תת ניצב משה ברקת, סליחה, רגע, המנדט שלך היה לבדוק רק את האירוע או התנהלות מוקד 100?
<משה ברקת:>
השיחה, השיחה, השיחה עצמה. אופן הטיפול בשיחה.

<ישראל חסון:>
אוקיי.

<יפעת קריב:>
והייתה בדיקה של מה שהיה בעצם ההתנהלות לאחר השיחה - - -?
<היו"ר מירי רגב:>
אבל הוא עכשיו מדבר על זה.

<משה ברקת:>
תיכף תבינו. אני אדבר על זה, מה קרה גם לאחר מכן.

<יפעת קריב:>
גם לזה תגיע, אני רק שואלת אם הוא יגיע לזה. 

<משה ברקת:>
נדבר גם על מה שקרה לאחר מכן. 

<יפעת קריב:>
אחרי השיחה גם למה שקרה אחר כך.

<מפכ"ל המשטרה רב ניצב יוחנן דנינו:>
אני לא אמרתי, זה התחלק לשניים: את תת ניצב משה ברקת מינינו לעמוד ולבדוק את סוגיית השיחה ומה שקרה סביב האירועים באותו יום. בכל מה שקשור למוקדים בכלל ולמה שקורה במשטרת ישראל אני מיניתי את הסמפכ"ל, את ניצב נסים מור, שהוא יציג פה בכמה מילים גם את החלק היותר מערכתי שאנחנו מדברים על המוקדים בכלל.
<משה ברקת:>
בתוך הסיכום שאנחנו הגשנו למפכ"ל אנחנו גיבשנו גם המלצות וגם מסקנות, גם ברמה האישית, גם ברמה המערכתית, חלקן ליישום מיידי, ותיכף נדבר גם על דברים שכבר נעשו. 

לעצם האירוע: ב-12 לחודש יוני בשעה 22:25 מתקבלת שיחה במוקד מחוז ש"י, כשמהעבר השני של הקו נשמע קול חלש ששמעו, שנשמע אומר: "חטפו אותי". מיד לאחר מכן, מספר מילים בערבית ומספר משפטים בעברית במבטא ערבי. השיחה נשמעה על ידי שוטר שח"מ. שוטר שח"מ קרי שוטר בשירות חובה במשטרת ישראל. וכעבור 40 שניות לערך שהוא מאזין לשיחה הזאת, הוא מעביר, תוך כדי שהשיחה מתנהלת הוא מעביר, תרתי משמע, מעביר את האפרכסת לממונים עליו, לאחראית על מוקד 100 ולאחראי המשמרת שימשיכו לשמוע את השיחה. תוך כדי שהוא מעביר את האפרכסת הוא גם מציין שהוא אומר ואומר לממונים עליו: מישהו פה אומר חוטפים אותי, ושמעתי מספר מילים בערבית שלא ידעתי להסביר מה הן.

האחראית של המוקד, כפי שאמרתי, מקבלת את שיחת הטלפון הזו, ומנסה לדבר עם המטלפן, לקרוא לו מספר פעמים, ולראות אם יש מישהו בעבר השני של הקו. וכעבור שתי דקות ותשע שניות למעשה השיחה הזאת מתנתקת. ומיד עם ניתוק השיחה, וגם את זה צריך לומר, מנסה האחראית על מוקד 100 לחזור עוד שבע פעמים למספר הטלפון של המטלפן - - -  

<דב חנין:>
יש גם צעקות.

<יפעת קריב:>
ויריות.

<משה ברקת:>
כן, אני אומר. תיכף. אני לא מתייחס לדברים, לרעשים ולפרשנויות של מה שנשמע בשיחה. אני אומר מה היה בשיחה, מה שמע השוטר, ומה לאחר מכן שמעה האחראית על מוקד 100.

השיחה, אמרתי, אחרי שתי דקות ותשע שניות מתנתקת. האחראית על מוקד 100 מנסה עוד שבע פעמים לחזור למספר הטלפון של המטלפן. בפעמיים הראשונות היא שומעת צליל חיוג ללא מענה, ובחמש הפעמים האחרות זה עובר ישר לתא קולי. ובשעה 22:31, קרי שש דקות מקבלת השיחה, מסתיים הטיפול בשיחה, ושמונה ניסיונות לחזור למספר הטלפון הזה.

   כשאני אומר "מסתיים הטיפול" למעשה מסתיים האי טיפול, מאחר - - -
<היו"ר מירי רגב:>
אז רק מרגע זה הם לא החריגו את השיחה, - -

<משה ברקת:>
בדיוק. בדיוק.

<היו"ר מירי רגב:>
- - ומחוז ש"י בעצם התעלם, כאילו לא הגדירו אותה כנוהל החרגת שיחה.

<משה ברקת:>
בדיוק. זה המשפט הבא: השיחה הזו למעשה מסתיימת ללא רישום, ללא סיווג, ללא דיווח, בנגוד לנהלים, בניגוד להנחיות. הכללים המקצועיים בנושא הזה מאוד ברורים ומאוד חדים, גם על פי ההנחיות, גם על פי הנהלים, גם על פי ההכשרות שהשוטרים הללו עוברים במהלך - - -

<היו"ר מירי רגב:>
כולל שוטרי שח"מ.

<משה ברקת:>
כולל שוטרי שח"מ. בוודאי.

<היו"ר מירי רגב:>
כולל שוטרי שח"מ עם כל הבעייתיות שיש בזה.

<משה ברקת:>
בוודאי. כל בעל תפקיד במוקד. כפי שגם אמר את זה המפכ"ל, מדובר בשיחת מצוקה. נקודה. ואם יש ספק אז אין ספק. ובמקרה הזה חובה, חובה היה לסווג את השיחה הזאת כשיחת מצוקה, ובדברים הללו אין שיקול דעת. עם השיחה הזו היו מחויבים המוקדנים לעשות מספר דברים ולעשות שימוש במספר כלים שעומדים לרשותם, כמו למשל: בדיקת בעלות על מספר הטלפון, איכון טלפוני שאפשר היה לבצע, ולשמוע בהקלטה חוזרת את השיחה. כל הכלים האלה, אמרתי, נמצאים ברשותם. לצערנו הרב, אף לא אחד מהדברים האלה נעשה בהם שימוש במהלך אותו לילה, וזו בדיוק נקודת הכשל. השיחה הזו למעשה נשמעה בחלקים: שוטר השח"מ שמע את 40 השניות הראשונות שזה 40 השניות המשמעותיות לצורך העניין והמרכזיות של השיחה, ששם נאמר "חטפו אותי", ואותם משפטים בעברית במבטא ערבי. המפקדים שמצטרפים שומעים רעשים, שומעים רעשים, ובהמשך שומעים את חברת הכנסת שלי יחימוביץ' בריאיון, ברשת ב' זה היה כמדומני, בתכנית מורשת ברשת ב'. ולמעשה, וזו השורה התחתונה של העניין הזה, המפקדים, אותם שניים שהיו שם, שני הממונים, כשלו לחשוב שמדובר פה בשיחה מטרידה, ולא היא.

כפי שאמרתי בראשית הדברים, הממצאים של הוועדה נוגעים גם ברמה האישית - - -
<היו"ר מירי רגב:>
תת ניצב משה ברקת, והיה והיו אמורים לפעול כרגיל על פי הנוהל המשטרתי הקבוע שקיים בהחרגת שיחה, הנוהל היה צריך להיות, הוא? מה היה הנוהל שצריך להיות?

<משה ברקת:>
אני אומר שוב: במצב שכזה, כשמדובר - - -

<היו"ר מירי רגב:>
איתור השיחה, חזרה לשיחה, ו-?

<משה ברקת:>
בדיקת בעלות. יש סט של בדיקות - - -

<היו"ר מירי רגב:>
מי השרשרת שמעל שוטר השח"מ והקצינה הרלוונטית?
<משה ברקת:>
אחראי המשמרת. אז יש את מפקד המשל"ט, יש מפקד תורן, וכן הלאה, וכן הלאה, פונקציות שלצורך העניין בשלב הזה של האירוע בכלל לא היו שם.

<היו"ר מירי רגב:>
הם לא היו מעורבים באף שלב של האירוע.

<משה ברקת:>
לא היו מעורבים. לא היו מעורבים, לצערנו הרב.

<דוד אזולאי:>
מה הפרוצדורה מרגע קבלת ההודעה במוקד? מה הפרוצדורה? בלי כל קשר כרגע לעניין הזה.

<משה ברקת:>
כשמדובר בשיחת מצוקה, אמרתי, אז יש מספר פעולות שניתן לעשות, פעולות טכניות, שניתן - - -

<דוד אזולאי:>
אתה יכול לפרט, אדוני?

<משה ברקת:>
אמרתי: אפשר לבצע איכון על מספר הטלפון; אפשר לבדוק בעלות של מספר הטלפון שהתקשר. הרי את הפרטים האלו אנחנו יודעים אותם; אפשר לבדוק את הקלטת, לשמוע - - -
<משה זלמן פייגלין:>
זה ניתן, ניתן או חייבים?

<משה ברקת:>
מה?

<משה זלמן פייגלין:>
אתה אומר ניתן לעשות או שיש נוהל?

<משה ברקת:>
הנוהל הוא נוהל ברור: במקרים שכאלה עושים את זה.

<משה זלמן פייגלין:>
לא, כי המילה "ניתן" שהשתמשת בה קצת מפריעה לי. אני זוכר, עוד מהימים שלי בצבא, שבמצבי לחץ ומצוקה, לכך יש נהלים.

<משה ברקת:>
אמת.

<משה זלמן פייגלין:>
כלומר, האם יש תרשים זרימה: - -

<משה ברקת:>
ישנו.

<משה זלמן פייגלין:>
- - עכשיו אני עושה אחת, שתיים, שלוש, ארבע, או אני יכול לעשות זה ואני יכול - - -? - - - ניתן, ניתן, ניתן.
<משה ברקת:>
לא, לא, לא, לא, לא, הדברים הם מאוד ברורים. הדברים מאוד ברורים. ישנו תרשים זרימה, הם ידעו בדיוק מה הם צריכים לעשות.

<מפכ"ל המשטרה רב ניצב יוחנן דנינו:>
לא פעלו כאן על פי הנוהל. הוא אמר את זה חד משמעית. הוא לא. אין כאן - - -

<משה זלמן פייגלין:>
אני שואל: במצב כזה, יש נוהל שכתוב באיזשהו מקום על הקיר: עכשיו אני עושה פעולה אחת, אחרי זה פעולה שתיים - - -?
<משה ברקת:>
יש נוהל. הוא לא כתוב על הקיר, הוא על צג המחשב, במידה והשוטר צריך איזשהו ריענון לאותה נקודה במהלך הטיפול. אבל הדברים הם מאוד-מאוד ברורים , מאוד חדים בעניין הזה. 

אמרתי בראשית הדברים שלי, הממצאים של הוועדה נוגעים גם למסקנות ברמה האישית, גם ברמה המערכתית. ברמה האישית התייחסה הוועדה לשישה בעלי תפקידים: שלושה עם אחריות ישירה, ושלושה עם אחריות פיקודית. ובעניין הזה ישנן החלטות של המפכ"ל, כפי שגם פורסמו, לגבי כל אחד ואחד מבעלי התפקידים: שלושה נגדים, דרך אגב, ושלושה קצינים, והדברים האלה פורסמו ברבים.
<היו"ר מירי רגב:>
בעצם, המפכ"ל, קיבלת את כל המלצות הצוות שהקמת?

<מפכ"ל המשטרה רב ניצב יוחנן דנינו:>
קיבלתי את כל ההמלצות, ובחלק מהן גם החמרתי. כי אני אמרתי שבעיניי יש כאן מסר כפול גם כלפי היחידה הספציפית וגם כלפי כלל משטרת ישראל. זה אירוע שאסור לנו שיקרה שוב, ולכן המסר כאן היה מאוד ברור. בחלק מהמקרים, בחלק מהקצינים גם באמת טענו לאחריות רחוקה מדי מבחינת המרחק מהתקלה ועד התפקיד, ואני חשבתי שנכון במקרה הזה, כחלק מהמסר, להעביר אותו בצורה מאוד ברורה.
<היו"ר מירי רגב:>
תת ניצב משה ברקת.

<משה ברקת:>
כן. לעניין המסקנות, זה המסקנות האישיות. יש לנו החלטות של המפכ"ל, המסקנות המערכתיות. אני מניח שהסמפכ"ל יתייחס אליהם.
<אורית סטרוק:>
רגע, רגע, המסקנות האישיות – מהן? אפשר לדעת מה בתכלס קרה לאנשים שהיו קשורים לעניין הזה?

<משה ברקת:>
בבקשה, חשבתי שאתם. אין בעיה, אני אפרט.

אמרנו, היו שלושה עם אחריות ישירה, זה אותם אלה שהיו מעורבים בשיחה עצמה ושמעו אותה: שוטר השח"מ שמבחינתנו הוא פעל כמצופה, ובו לא נגענו משמעתית לצורך העניין; שני נגדים. קרי, אחראית מוקד 100 ואחראי המשמרת. השניים האלה הודחו מתפקידם והמשך השירות שלהם במשטרה יישקל במסגרת פרוצדורה משטרתית. לגבי שלושת הקצינים - - -

<אורית סטרוק:>
  מה זאת אומרת? תסביר את המשפט הזה. הם ימשיכו להיות במשטרה או לא ימשיכו להיות במשטרה?
<משה ברקת:>
אני אומר: ההליך שלהם כרגע עובר למחלקת המשמעת. ישנה פרוצדורה מאוד ברורה של מחלקת המשמעת של המשטרה לטיפול באירועים, באנשים שכאלה.
<אורית סטרוק:>
כלומר, יש סיכוי שהאנשים האלה ימשיכו לשרת במשטרה?

<דוד אזולאי:>
ודאי.

<מפכ"ל המשטרה רב ניצב יוחנן דנינו:>
לא, אני אבהיר: - -

<ישראל חסון:>
מה היה ההסבר שלהם?

<מפכ"ל המשטרה רב ניצב יוחנן דנינו:>
שנייה, שנייה.
קודם כל, הם מועמדים לפיטורים. ההליך הוא, פשוט מבחינת החוק והזכויות, אתה לא יכול לפטר לפני שאתה נותן לו את זכויותיו בהתאם למה שקבוע בחוק, ולכן הם כרגע, שניהם, מועמדים לפיטורים, וההליך שלהם נשקל במחלקת המשמעת - - -

<יפעת קריב:>
כן, אבל זה לא לפטר אותם, זה ה-issue. כאילו אם נפטר אותם או לא נפטר אותם, חברת הכנסת אורית סטרוק, לא צריך ללכת לכיוון הזה אם זה פורום משמעותי בתוך המשטרה.

<היו"ר מירי רגב:>
טוב, אבל רגע, שנייה. לא, לא, אנחנו לא נתווכח עכשיו גם על הדבר הזה.
<יפעת קריב:>
כאילו, בסדר, אבל למה את בכלל?

<אורית סטרוק:>
אני רוצה להבין את העובדות.

<יפעת קריב:>
הסיפור הרבה יותר משמעותי משני האנשים האלו.

<משה ברקת:>
זה לגבי הנגדים.
שלושה קצינים גם כן עם אחריות פיקודית לכל מה שקורה במשל"ט ש"י. מפקד המשל"ט, על פי ההחלטה של המפכ"ל, יודח מתפקידו, יקבל הערת מפקד, ובמשך שלוש שנים לא יוכל לפקד על פקודים בתפקידים הבאים שהוא יקבל במשטרה. ראש ענף המבצעים יקבל הערת פיקוד. ומי שעומד בראש ההירארכיה המבצעית של מחוז ש"י, הוא קצין האג"מ של מחוז ש"י, הוא קיבל הערה פיקודית והודח מתפקידו. זה קצין בדרגה של ניצב משנה. תפקיד בכיר מאוד במחוז ובכלל במשטרת ישראל.

<היו"ר מירי רגב:>
תת ניצב משה ברקת, קצין האג"מ בעצם הוא ממונה בסופו של דבר על המשל"ט, נכון?
<משה ברקת:>
נכון. נכון. הוא מפקדו של מפקד המשל"ט.

<היו"ר מירי רגב:>
הוא מפקדו של מפקד המשל"ט. הוא מפקדו גם - - -

<תמר זנדברג:>
מה זה משל"ט?

<משה ברקת:>
משל"ט זה מרכז שליטה. זה אותו מוקד שמקבל שיחות 100. בין היתר, מקבל שיחות 100.

<תמר זנדברג:>
אנחנו מדברים על שיחת 100, כן?

<משה ברקת:>
כן, כן, כן, כן.

<תמר זנדברג:>
לא על המוקד של מחוז ש"י.

<משה ברקת:>
זה אותו דבר. זה אותו דבר.
<היו"ר מירי רגב:>
- - -

<תמר זנדברג:>
שיחת 100 שהתקבלה - - -

<משה ברקת:>
ממוקד ש"י.

<היו"ר מירי רגב:>
מהמוקד. מוקד 100 הוא המשל"ט מבחינת - - -

תת ניצב משה ברקת, המשל"ט – יש את מפקד המשל"ט, רע"נ מבצעים וקצין האג"מ, נכון?
<משה ברקת:>
לא. מפקד משל"ט, מעליו קצין האג"מ. רע"נ המבצעים נכנס פה בתווך בגלל איזושהי החלטה מקומית שקיבל קצין האג"מ, שהוא מכפיף - - -
<היו"ר מירי רגב:>
יפה. אז אם קצין האג"מ נתן את ההחלטה, האחריות – קצין אג"מ, אני יודעת, לא באישור המפכ"ל. אני מבינה את זה, תיכף גם תבהיר את זה. חשוב לי רגע להבין את העניין הזה. קצין האג"מ קיבל החלטה להעביר את האחריות על המשל"ט לרע"נ המבצעים.

<משה ברקת:>
אמת.

<היו"ר מירי רגב:>
בניגוד למה שקורה בכל המחוזות. זאת אומרת, זה קורה רק במחוז ש"י.

<משה ברקת:>
בניגוד. בניגוד להנחיית המפכ"ל, ובניגוד להחלטות הארגוניות בעניין הזה.

<היו"ר מירי רגב:>
בניגוד להחלטת מפכ"ל, בניגוד לכל מה שקורה.

מי ידע על זה? האם מפקד המחוז אישר את זה? האם מפקד המרחב אישר את זה? אני יודעת שזה לא הגיע למפכ"ל ולא הגיע למטה המשטרה, אבל אני רוצה לדעת מי אישר את ההחלטה של קצין האג"מ שהאחריות על המוקד עברה ממנו לרע"נ המבצעים?

<משה ברקת:>
ממה שאנחנו בדקנו ושאלנו את קצין האג"מ, ההחלטה היא החלטה מקומית נקודתית שלו.

<היו"ר מירי רגב:>
זאת אומרת שמפקד המחוז גם לא ידע ממנה.

<נחמן שי:>
קצין אג"מ – איזה? של המחוז?

<היו"ר מירי רגב:>
של המחוז.

<משה ברקת:>
של מחוז ש"י. לכל מחוז יש קצין אג"מ.

<נחמן שי:>
ברור.

<מפכ"ל המשטרה רב ניצב יוחנן דנינו:>
מפקד המחוז אחר כך יוכל להתייחס, הוא נמצא כאן.

<נחמן שי:>
למה לא העבירו עוד אחריויות בהזדמנות זאת לקצינים כפיפים שלו בלי - - - יודע? בדקת את זה?
<היו"ר מירי רגב:>
כי זה לא קורה.

<קובי כהן:>
קודם כל, מי שהיה צריך לדעת זה מפקד המחוז. מפקד המחוז לא ידע מההחלטה הזאת.

<היו"ר מירי רגב:>
מפקד המחוז זה אתה.

<קובי כהן:>
מפקד המחוז זה אני.

בתחקיר גם עלה שהוא נשאל כמובן על ידי, גם על ידי ראש ענף המבצעים ועל ידי מפקד המשל"ט. הם אמרו לו שזו החלטה של מפכ"ל גם, לא של מפקד המחוז.

<היו"ר מירי רגב:>
ברור, זה ברור לחלוטין. לכן אמרתי שאני ידעתי שזה לא הגיע - - - החלטת מפכ"ל.
<קובי כהן:>
זאת אומרת, חשוב להתייעץ עם מפקד המחוז. אז הוא אמר להם שהוא יסגור את זה, הוא יתייעץ עם מפקד המחוז בנושא הזה, אבל בעיקרון הוא לא התייעץ איתי ואני גם לא ידעתי על ההחלטה.

<היו"ר מירי רגב:>
זאת אומרת, זאת החלטה מקומית של קצין האג"מ בלי שאף אחד מהקצינים מעליו ידע על זה. אוקיי.

<קובי כהן:>
אני רק רוצה לומר: זו החלטה, גם כשגיבשנו אותה, זו לא עוד החלטה של המשטרה שהיא מתקבלת. היו הרבה דיונים בשנתיים האחרונות בראשות המפכ"ל בסוגיית המשל"ט, ואנחנו דנים בספ"כ המון על סוגיית המשל"טים, ואנחנו כל פעם מנסים להוסיף נדבך נוסף לנושא של מניעת תקלות, ולראות איך אנחנו יכולים לקחת את המשל"ט הזה למקום הכי טוב, הכי מקצועי והכי גבוה. ולא סתם באה ההכרזה הזאת של המפכ"ל שאומרת: יש איש אחד שהוא קצין האג"מ. המשל"ט זה מקום שמייצר המון-המון בעיות. יש קצין אג"מ שהוא קצין בכיר שיש לו גם יכולת לתת מענה בחוסרי כוח אדם בהרבה מאוד בעיות שנוצרות. וגם הנושא של הכשרה, התאמת אנשים, קצונה וכולי וכולי. והייתה החלטה של הספ"ק, והמפכ"ל ציין אותה: קצין אג"מ הוא האיש האחראי על המשל"ט - - -

<היו"ר מירי רגב:>
כן, את זה אני יודעת, אני יודעת את זה. אבל אתה מפקד המחוז, אבל אתה עושה הערכות מצב שבועיות. האם בהערכות המצב השבועיות שלך מול המשל"ט אתה לא יודע שקצין האג"מ לא אחראי על המוקד הזה? לא אחראי על זה? אתה עושה הערכות מצב שוטפות, אני מתארת לעצמי, כמו כל מחוז, אלא אם כן אני טועה.

<ישראל חסון:>
אני יכול לשאול שאלה יותר ממוקדת בעניין הזה? ברשותך, שאלה קצרה?

<היו"ר מירי רגב:>
בבקשה.

<ישראל חסון:>
היה האירוע של יה-יה עופר.
<היו"ר מירי רגב:>
תזכיר לנו.

<ישראל חסון:>
יה-יה עופר, האלוף משנה, שהתקשר ערב לפני.

<קובי כהן:>
שנרצח בבקעה.

<היו"ר מירי רגב:>
כן, כן, כן.

<ישראל חסון:>
שנרצח. שהתקשר ערב לפני והעביר מספר. האם מחוז ש"י בדק את תפקוד המשל"ט באותו אירוע?

<קובי כהן:>
חיובי, למרות שזה לא קשור.

<ישראל חסון:>
ואז לא ידעת שקצין האג"מ, לא עלינו על זה שקצין האג"מ העביר אחריות או שהוא עשה את זה אחרי זה?

<קובי כהן:>
קודם כל, אם אנחנו מדברים על יה-יה אז אירוע נקודתי. הוא גם תוחקר, דרך אגב. גם שם בתחקור כל הפעולות שהיה צריך לעשות נעשו – לא ברמה של מפקד המחוז, נעשו ברמה של קצין האג"מ ומטה.
<היו"ר מירי רגב:>
לא, אבל אני שואלת אותך: אתה מפקד המחוז. האם אתה עושה הערכות מצב שוטפות – עזוב את האירוע הזה – הערכות מצב שוטפות עם המשל"ט? הרי המשל"ט הוא הדופק הציבורי שלכם גם להבין מה קורה מבחינת הציבור. הרי לא סתם המפכ"ל מעלה את זה כל כך הרבה פעמים ומינה צוותים להתעסק בנושא המוקד: לטייב את כוח האדם, להכשיר את כוח האדם שם. זה הנושא הכללי שביקשת גם להציג אותו בוועדה בצורה מסודרת.

אני שואלת אותך: האם אתה כמפקד המחוז עושה הערכות מצב שבועיות, בין היתר עם מפקד המשל"ט, עם קצין האג"מ, עם רע"נ המבצעים כדי להבין האם השרשרת הפיקודית במשל"ט הנוכחי הזה עבד נכון או לא?

<קובי כהן:>
ראשית, נעשות הערכות מצב. דרך אגב, הערכות מצב שבועיות. צריך לזכור שהחלטת המפכ"ל הייתה מעבר לזה, שמפקד המשל"ט משתתף בספ"קים המחוזיים. דרך אגב, מפקד המשל"ט כל שבוע משתתף בספ"ק המחוזי, הוא מעלה את הבעיות שלו: חוסר כוח אדם, מקצועיות, כל הנושאים האלה. בכל התקופה המדוברת שאני מדבר עליה אני לא מכיר איזשהו מצב שבו האחריות עברה. לא מכיר. מפקד המשל"ט יושב גם בספ"קים – הוא מעלה את הבעיות, הוא מעלה את כל הנושאים שהוא מעלה, הוא מקבל תשובה. לפעמים כן מקבל תשובה, לפעמים הוא לא מקבל תשובה. אבל יש פה דינמיקה שהיא לא רק בהערכות מצב, היא דינמיקה בשגרת עבודה רגילה לחלוטין, ושגרת מטה לחלוטין.

<היו"ר מירי רגב:>
אוקיי.

<ישראל אייכלר:>
אני רוצה לשאול את תת ניצב משה ברקת: האם מצאתם קשר בין היחסים של המשטרה במחוז ש"י למתנחלים לבין היחס לשיחה הזאת? - - - קשר כזה?

<משה ברקת:>
לא הבנתי. לא, לא הבנתי את השאלה.

<ישראל אייכלר:>
האם בדקתם האם יש קשר ביחסים המורכבים שבין המתנחלים למחוז ש"י, לבין היחס של המוקדנים לשיחה הזאת?

<קריאה:>
לא, לא - - -

<היו"ר מירי רגב:>
זה אתה צריך לשאול את אוגדת איו"ש, את אוגדת איו"ש אתה צריך לשאול, לאור המקרים שפנה האבא אופיר שער למוקדנים באוגדת איו"ש, אבל זאת לא - - -

<משה ברקת:>
נקודה שלא בדקנו. אני חושב שצריך היה לבדוק אותה. 

<ישראל אייכלר:>
לא בדקתם.

<משה ברקת:>
לא.

<היו"ר מירי רגב:>
רק שנייה, חברים, אני אתן לשאול נקודתית את תת ניצב משה ברקת דברים. אני רק מבקשת לתת לתת ניצב משה ברקת לסיים את הממצאים.
<משה ברקת:>
כן. אני אגיד עוד משפט וחצי, ואחרי זה אם תהיינה שאלות אז כמובן.

<היו"ר מירי רגב:>
 ואם תוכל להגיד רק לקחים עיקריים שהמלצתם למפכ"ל בהמשך להמלצות.

<משה ברקת:>
אז הקטע של לקחים, אני חושב שהסמפכ"ל יוכל לפרט כי הוא זה שמפה לקח את המושכות וממשיך הלאה בכל אחד ואחד מהפרקים.

<היו"ר מירי רגב:>
לגבי הלקחים - - 

<משה ברקת:>
לגבי הלקחים. 

<היו"ר מירי רגב:>
מהאירוע הזה.  - - - אין בעיה.

<משה ברקת:>
אני אסגור את הנושא של הוועדה ואגיד עוד משפט וחצי ברשותכם.

התקלה כפי שנתגלתה במוקד ש"י, אמרנו: היא תקלה חמורה. אמר את זה גם המפכ"ל בדברים שלו, כשל שהוא בהחלט חמור, ומכאן גם הייתה התייחסות, גם של המפכ"ל ושל המשטרה בהתאם עם הקמת הוועדה הזאת לאלתר, עם ממצאים שהופקו תוך פחות מעשרה ימים, חלקם המלצות ולקחים שיושמו כבר ברמה המיידית. גם ברמה המערכתית, גם ברמה האישית. - - - הסמפכ"ל ידבר על הדברים האלה.

ואני רוצה להגיד עוד משפט, משפט אחרון, גברתי יושבת הראש ומכובדיי, חברי הכנסת: העבודה במוקדי 100 של משטרת ישראל היא לא פחות מעבודת קודש, היא לא פחות מעבודה מצילת חיים, היא לא פחות משליחות של ממש. יושבים מאות שוטרים, מאות מתנדבים, שפועלים סביב השעון, 24 שעות ביממה, ומטפלים בכעשרה מיליון שיחות בשנה. ואסור, אני אומר אסור, ובמקרה הזה התקלה היא תקלה חמורה ואסור שתתרחש, אבל אסור שכל תקלה שלא תהיה, חמורה כקלה, תגרום לכך שתעיב על כל הפעילות הענפה שנעשית במוקדים הללו, נעשתה ונעשית במוקדים הללו בשנים האחרונות, ואני חושב שהדבר הזה חשוב וצריך שייאמר בסיום הדברים שלי.
<דוד אזולאי:>
על סמך מה אדוני מדבר על עשרה מיליון פניות כאלה בשנה?

<היו"ר מירי רגב:>
חבר הכנסת דוד אזולאי.

<דוד אזולאי:>
אני רק רוצה לשאול: על סמך מה אדוני קובע כעשרה מיליון פניות?

<משה ברקת:>
הכול ממוחשב.

<דוד אזולאי:>
זה נתון בדוק?

<משה ברקת:>
נתון ממוחשב - - -

<ניסים מור:>
- - -

<דוד אזולאי:>
תודה.

<היו"ר מירי רגב:>
זה מדיד? 

<משה ברקת:>
מדיד, מדיד.

<היו"ר מירי רגב:>
אני רוצה להבין, זה מדיד?

<משה ברקת:>
מדיד לחלוטין.

<היו"ר מירי רגב:>
מה זאת אומרת? מה מדיד?

<קריאה:>
הפניות.
<משה ברקת:>
כמות השיחות שנכנסות, הפניות של מוקד 100. כל מי שמתקשר למוקד 100 מקבל ביטוי בשורה במערכת המחשב המשטרתית.

<היו"ר מירי רגב:>
עכשיו, האם אותו מוקדן צריך לענות תוך זמן מסוים לטלפון?

<משה ברקת:>
התשובה היא כן, התשובה היא כן. ואם את שואלת, גברתי יושבת הראש, בעניין הזה: ממוצע המענה של משטרת ישראל לשיחות במוקד 100 עומד על 3.5 שניות לשיחה. אני לא מכיר עוד מישהו שעונה בצורה מהירה שכזו, וגם זה מדיד. וגם זה מדיד. וגם זה מדיד.

<תמר זנדברג:>
השאלה היא גם מה הוא עושה אחרי שהוא עונה. זה לא רק - - -

<היו"ר מירי רגב:>
רגע, אבל לפני "מה הוא עושה", חברת הכנסת תמר זנדברג, לפני "מה הוא עושה", האם יכול להיות שבגלל שהם צריכים לענות לשיחת טלפון תוך x זמן, שבוודאי קבע המפכ"ל או מישהו מטעמו, האם יכול להיות ששיחות ננטשות כתוצאה מזה? הוא עונה אבל בעצם הוא לא ענה. הוא ענה. המערכת רשמה אותו שענה, אבל האזרח שבצד השני, אף אחד לא דיבר איתו.

<משה ברקת:>
התשובה היא כן, התשובה היא כן.
<היו"ר מירי רגב:>
כמה כאלה - - -?

<משה ברקת:>
יש לנו גם שיחות ננטשות. אנחנו מדברים על סדר גודל של בין 10% ל-12% של שיחות שכאלה שננטשות. קרי, המענה לא ניתן מעבר ל-20 שניות והשיחה הזו ננטשת, בין אם על ידי המערכת, בין אם על ידי המטלפן עצמו, אבל הדברים האלה בהחלט קורים ואנחנו מטפלים בדברים האלה.

<היו"ר מירי רגב:>
האם בעקבות שיחות ננטשות יש המלצה שלכם, לסמפכ"ל, למפכ"ל, - -

<ניסים מור:>
אני אתייחס לזה.

<היו"ר מירי רגב:>
- - לבדוק שוב את העניין של תוך כמה זמן צריך לענות ומה עושים עם זה?

<משה ברקת:>
התשובה היא כן, והסמפכ"ל אני חושב יתייחס לזה.
<דוד אזולאי:>
מה זה "ננטשת"?

<היו"ר מירי רגב:>
שיחה ננטשת זה אומר היה צלצול למערכת. אני יודעת שאני נמדדת עכשיו על כמה אני עונה ועל כמה אני לא עונה. עניתי לשיחה, אבל בתכלס עניתי וניתקתי. עניתי וניתקתי, וזה ננטש.

<מפכ"ל המשטרה רב ניצב יוחנן דנינו:>
לא, לא, לא, זה קצת, זה הסבר - - -
<היו"ר מירי רגב:>
האיש מהצד השני לא קיבל מענה, לא ענו לו.

<מפכ"ל המשטרה רב ניצב יוחנן דנינו:>
אז בדיוק, בדיוק. כשזה מה שקובע וזה מה שחשוב.
<היו"ר מירי רגב:>
האיש מהצד השני לא קיבל מענה. 
<משה ברקת:>
בדיוק. זה בדיוק - - -
<היו"ר מירי רגב:>
את זה צריך להגיד.

עכשיו עוברים בסדר לשאלות לתת ניצב משה ברקת – קצרות, קצרות. חברת הכנסת יפעת קריב, בבקשה.

<יפעת קריב:>
תת ניצב משה ברקת, אני רוצה להבין משהו לגבי האיכון. אני לא מבינה למה אין איכון בזמן אמת, ואני יודעת שכוחות הביטחון יודעים לעשות איכון בזמן אמת. הלוא רק עכשיו ראינו, היה את הסיפור שנחשף עכשיו עם הבחורה של בת השירות הלאומי שהייתה לה שריפה בדירה, ושואלים אותה: איפה את? איפה את? איפה את? אני נשרפת – איפה את? רוצחים אותי – איפה את? דוקרים אותי? איפה את? זאת אומרת, למה אתם לא עושים איכון בזמן אמת? אם הנערים האלה היו אומרים: חוטפים אותי, במקום לשאול אותו איפה אתה? איפה אתה? מי אתה? בזמן אמת יהיה איכון, שידעו.

<מפכ"ל המשטרה רב ניצב יוחנן דנינו:>
  אנחנו נשמח מאוד.
<יפעת קריב:>
עכשיו אני יודעת שכוחות הביטחון כן יכולים בזמן אמת על המחשבים שלהם לעשות איכון, ואז אתה מונע את כל סדרת השאלות של איפה אתה? איפה אתה? איפה אתה?
ועוד שאלה אחת: וגם השאלה של מי אתה? שוב, אם הייתה לכם את האפשרות לזהות את מספרי הטלפון, וזו אפשרות שהיא קיימת. אז אתה לא שואל מי אתה, ואתה לא שואל איפה אתה. אוטומטית על המחשב שלך אתה רואה - - - ואיפה אתה.

<היו"ר מירי רגב:>
הבנו, הבנו את השאלה.

<יפעת קריב:>
לא, זה גם האיכון וגם של מי שייך הטלפון.
<היו"ר מירי רגב:>
חברת הכנסת יפעת קריב, הבנו.
חבר הכנסת משה פייגלין, בבקשה.

<משה זלמן פייגלין:>
אני חייב לומר בין השיטין שהדברים של חברת הכנסת יפעת קריב נשמעים מאוד הגיוניים. אני שומע מהמפכ"ל שיש בעיה חוקתית לעשות את זה - - - יכולים לפתור את זה.
<יפעת קריב:>
אז אנחנו נפתור את זה - - -

<היו"ר מירי רגב:>
- - - נמצא פה.

<משה זלמן פייגלין:>
אני חושב שאם אזרח שמתקשר יודע שהמשמעות היא שבאופן אוטומטי הוא מאוכן - - 

<מפכ"ל המשטרה רב ניצב יוחנן דנינו:>
נכון.

<משה זלמן פייגלין:>
- - אז אני לא רואה את הבעיה.

<ישראל אייכלר:>
וגם יעזור שלא יהיו שיחות סרק.

<יפעת קריב:>
אם זה קטין מגיעים להורים שלו.

<היו"ר מירי רגב:>
שנייה, רגע, זה אחד הדברים שאנחנו לומדים.

<קריאה:>
זה בסיסי.

<משה זלמן פייגלין:>
נכון מאוד. ולו לשם כך אולי - - -

<היו"ר מירי רגב:>
- - - וגם לקדם אותם.
<תמר זנדברג:>
דרך אגב, במקרה הזה מה היה עוזר איכון? אבל לא, סגרו את הטלפון ולא הלכו לחפש - - -

<יפעת קריב:>
- - - אם היו יודעים שאם נוער בגוש; סליחה, חברת הכנסת תמר זנדברג, אם נער בגוש צועק: חטפו אותי – אז הוא בגוש, בצומת שהוא כל כך מסוכן. זה ברור.

<משה זלמן פייגלין:>
כן, כן, כן, הדברים ברורים.

<יפעת קריב:>
זה ברור.

<תמר זנדברג:>
כן, זה ברור. רק שבמקרה הזה גם אם היה איכון לא היו משתמשים בו, לא היו עושים איתו שום דבר כי. יש פה כשל הרבה יותר עמוק מאשר השאלה: איזו - - -

<משה זלמן פייגלין:>
טוב, אני רק מבקש שני דברים קצרים: הרושם המתקבל, חברת הכנסת תמר זנדברג, הוא שבהקשר הזה המפכ"ל פועל בצורה נמרצת וחריפה, וברכות על כך בהקשר הספציפי הזה. גם אם הדבר עולה במשרתו של מישהו שצריך לקבל אולי מעבר למה שביומיום היה מגיע לו, למען יראו וייראו, אז אין מה לעשות, זאת השיטה שהמערכת עובדת.

מה שאני רוצה לשאול אותך, תת ניצב משה ברקת: מהתיאור של הדברים שלך עולה שלא הייתה כאן פשלה נקודתית אלא פשלה מערכתית. כלומר - - -

<נחמן שי:>
תמיד זה כך.

<משה זלמן פייגלין:>
מה? כן.

<נחמן שי:>
תמיד פשלה - - -

<משה זלמן פייגלין:>
נכון.

עכשיו, המשמעות היא שאם זה עולה בדרג בכיר יותר ויותר ויותר והטעות או המחדל רק הולך ומתאבך וגדל - - - שלא הייתה כאן טעות, היה כאן חוסר הטמעה של המערכת בנהלים עוד קודם לכן. עכשיו יש צורך בזעזוע שהמפכ"ל עושה. אבל אם אני צודק במה שאני אומר עכשיו, אז חבר'ה, זה לא כשל טכני, - - 
<נחמן שי:>
זה מהותי.

<משה זלמן פייגלין:>
- - זה כשל מהותי, רב שנים, - -
<נחמן שי:>
בוודאי. בוודאי.

<משה זלמן פייגלין:>
- - ואתם צריכים להבין ולהכיר בזה.

<היו"ר מירי רגב:>
רגע, תת ניצב משה ברקת, אתה תענה על כל השאלות של הסבב הזה אחר כך.
חבר הכנסת דב חנין, ולאחר מכן חבר הכנסת ישראל חסון.
<דב חנין:>
אני מוטרד, גברתי, מאוד מעניין הנוהל. זה שהנוהל נמצא במחשב זה טוב אבל זה לא מספיק. אני מציע לכם, תמצית הנוהל לפחות שיהיה באיזשהו כרטיס שנמצא על השולחן, ליד כל מוקדן יש את זה. הוא לא צריך להתבלבל, הוא לא צריך לזכור, הוא לא צריך לנסות. כתוב לו בדיוק מה לעשות במצבי חירום.

עניין נוסף, מאוד בקצרה: אני שמח לשמוע שהממוצע שלכם עומד על שלוש וחצי שניות היענות. לפחות השיחות שלי למוקד 100 – אין הרבה כאלה, וזה לשמחתי לא מצבי חירום כל כך נוראיים – זו היענות הרבה-הרבה יותר ארוכה.

<ניסים מור:>
אתה יכול לנסות עכשיו.

<מפכ"ל המשטרה רב ניצב יוחנן דנינו:>
חבר הכנסת דב חנין, אתה יכול  לנסות בשידור חי.
<ניסים מור:>
קדימה, בשידור חי, תתקשר.

<מפכ"ל המשטרה רב ניצב יוחנן דנינו:>
בוא, תנסה.

<היו"ר מירי רגב:>
חבר הכנסת ישראל חסון, בבקשה.
<ישראל חסון:>
תת ניצב משה ברקת, שלוש שאלות קצרות ומדודות: קודם כל, האם השימוש בכלים שעמדו לרשות המוקד היה מוביל לתוצאה אחרת? זה דבר אחד. מבחינתך, ומהי התוצאה?

דבר שני: האם היו כלים שלטעמכם, כתוצאה מניתוח האירוע הזה הם חיוניים? וכפי שאמר פה המפכ"ל לפני רגע: זה חוקתי. אבל מה זה חוקתי? זה דבר שבסמכות הבית ובסמכות השר הממונה לשנות את הדבר הזה.

והדבר השלישי שעובר לי פה בין השורות ומאוד חשוב לי: אני מבקש ממפקד מחוז ש"י – לא ברמה האישית, בסדר? אני שואל את זה ברמה המערכתית – המציאות הזו שיכול להיות מצב שבו האמצעי היחיד כמעט שעומד לנו או המרכזי שעומד למשטרת ישראל, המבצעי, לתקשורת עם האזרחים, אנחנו לא יודעים מה מוטת השליטה בו. איך מונעים מציאות כזו בהמשך? אני לא מכיר. זה צינור המודיעין באיזשהו מקום של המשטרה בקשר עם האזרחים. עכשיו, אם זה נחתך וזה יכול לתפקד ככה, יכול להיות שזה קיים בעוד 40 מקומות. אני סתם, חלילה. מה ההמלצה שלכם בעניין הזה?

<היו"ר מירי רגב:>
מאה אחוז. חבר הכנסת ישראל חסון, תודה.

חברת הכנסת אורית סטרוק, רק לעניין של תת ניצב משה ברקת. לאחר מכן, חבר הכנסת ישראל אייכלר לעניין תת ניצב משה ברקת, וחבר הכנסת דוד אזולאי.
<אורית סטרוק:>
שתי שאלות, בבקשה: אל"ף, אנחנו יודעים שהיו במהלך השנה האחרונה כ-50 ניסיונות חטיפה, שברוך השם כשלו. השאלה שלי: האם כלל השוטרים במחוז ש"י – וזו שאלה גם לתת ניצב משה ברקת אבל גם לממ"ז – במסגרת הסכנות העיקריות שאיתן המשטרה צריכה להתמודד באזור, וידעו שחטיפה היא סכנה בין הראשונות. האם זה מונח לפני העיניים של כל שוטר במשל"ט ומחוץ למשל"ט? שזה אחד הדברים הכי חמורים שצריכים לתת להם מענה. האם זה בראש שלהם? במסגרת מגוון הסכנות שהמשטרה אמורה להתמודד, האם זה הדבר שכל שוטר חושב עליו או לא? זו שאלה ראשונה. האם זה ברשימת הסיכונים שאתה כממ"ז מעביר?
שתיים. כשאתה אומר, תת ניצב משה ברקת, שהמפקדים היותר בכירים, כן? מפקד המשל"ט, ראש ענף מבצעים, קצין אג"מ – הודחו.

<משה ברקת:>
שניים. השלישי לא.

<אורית סטרוק:>
שניים, סליחה. אחד - - -

<היו"ר מירי רגב:>
מפקד המשל"ט וקצין האג"מ.

<אורית סטרוק:>
כן. 

האם אתה מתכוון שהם הודחו מהתפקיד הזה אבל הם יעברו לתפקיד נחמד אחר במשטרה או שהם הודחו לחלוטין מהמשטרה? ואני אגיד למה אני מתכוונת: תראו, בסוף כששוטר יודע שהסכנה שלו היא להיבעט החוצה מהמשטרה, זה משנה לחלוטין את המוטיבציה שלו. מה שאתם תעשו עכשיו, הרמה שזה יהדהד במשטרה היא משמעותית לגבי תפקוד המשטרה בהמשך. לעבור מתפקיד אחד לשני; ופה אני רוצה להזכיר: היה - - -

<היו"ר מירי רגב:>
לא, לא, לא, לא, לא, אין זמן עכשיו. שאלה.

<אורית סטרוק:>
לא, - - - של מוקד 100.

<היו"ר מירי רגב:>
לא. יש כאן עוד הרבה חברי כנסת, ואני רוצה לתת גם למפכ"ל לענות.

<אורית סטרוק:>
בעניין של מוקד 100: היה שוטר במחוז ש"י - - -
<היו"ר מירי רגב:>
שאלת שאלה, זה מספיק.

<אורית סטרוק:>
לא, אני - - - היה שוטר שהוא הודח מתפקידו, עבר להיות מפקד - - -
<נחמן שי:>
- - - להגן על המשטרה - - -

<מפכ"ל המשטרה רב ניצב יוחנן דנינו:>
נו, מה, אתה ממש לא תישן בלילה, אני מבין.
<היו"ר מירי רגב:>
חברת הכנסת אורית סטרוק, זה במקום זמן הדיבור שלך. זה לא. מספיק. שאלה, מספיק.

חבר הכנסת דוד אזולאי, שאלה רק לתת ניצב משה ברקת.

<דוד אזולאי:>
אדוני, שמעתי את הדברים ואני מודה שזה כואב, זה מרגיז, ועוד יותר הנתון שאתה מדבר עליו: 10 מיליון פניות בשנה, זה אומר שהראי של המשטרה זה המוקד הזה. ואנחנו מכירים את זה: כשאדם במצוקה, דבר ראשון זה 100. ופה, תסלחו לי, כשלתם. וזה שאתה עכשיו מספר לנו שהודחו אנשים מתפקידם, הועברו אנשים מתפקידם, זה לא מנחם אותי.

אני מצפה לשמוע מכם דבר אחד ברור: מהם הלקחים לגבי כל ההיערכות של המוקד? מפני כש-10 מיליון איש פונים זה אומר משהו לגבי המצוקה של האזרח. והפחד הגדול שלי אחרי אירוע כזה, ואדוני אמר את זה, אדוני המפכ"ל, שהציבור יגיד: אם זאת ההתייחסות של המוקד לציבור, אין לי מה לפנות אליכם.
<מפכ"ל המשטרה רב ניצב יוחנן דנינו:>
אסור שאפילו יחשבו לרגע שזאת המסקנה.

<דוד אזולאי:>
אבל זאת המציאות, אדוני.

<מפכ"ל המשטרה רב ניצב יוחנן דנינו:>
לא.
<דוד אזולאי:>
אחרי האירוע הזה - - -
<מפכ"ל המשטרה רב ניצב יוחנן דנינו:>
המציאות היא שיש עלייה של 50% בפניות למוקד 100 מאז תחילת המבצע. זאת המציאות. ובינינו, אני הזהרתי, אני אמרתי: בואו נטפל בתקלה, אבל אסור שחס וחלילה מישהו לא יתקשר 100 והוא עלול להיפגע בגלל העניין הזה. כי מי - - -
<משה זלמן פייגלין:>
זה יותר מתקלה – במחדל. בוא נגדיר את זה נכון.

<מפכ"ל המשטרה רב ניצב יוחנן דנינו:>
לא, חבר'ה, בואו - - -
<משה זלמן פייגלין:>
לא, כי זה גם - - -

<היו"ר מירי רגב:>
חבר הכנסת ישראל אייכלר, רק שאלה לתת ניצב משה ברקת.

<ישראל אייכלר:>
יש לי שתי שאלות. השאלה הראשונה: אם אחוז המטרידים עומד על שני מיליון שיחות בשנה, למה שלא יעשו – או לא בדקתם – שיעשו קנס של 180 שקל, מי שמצלצל שיחת הטרדה. ואם תתקבל ההצעה של חברת הכנסת יפעת קריב, שכל שיחה תהיה מזוהה, תורידו בשני מיליון שיחות ואז תוכלו להתייחס ברצינות לשיחות המצוקה.
והשאלה השנייה: הבנתי מתת ניצב משה ברקת שהוא לא כל כך קלט את השאלה הראשונה. יכול להיות שהאווירה שהייתה במשטרה שהסכנה הגדולה ביותר זה תג מחיר. אז אם הוא היה אומר את שתי המילים: תג מחיר, הפיוזים של השוטרים היו יותר ערניים מאשר אומר: חטפו אותי. זאת הייתה השאלה.

<היו"ר מירי רגב:>
אוקיי. עכשיו הבהרת את עצמך היטב.

חברת הכנסת תמר זנדברג, שאלה לתת ניצב משה ברקת.

<תמר זנדברג:>
תודה. אני רוצה להצטרף לחלק מהדוברים כאן שאני לא בתחושה מהדיון הזה, שמה שאתם קוראים כרגע תקלה, קיבל את ההתייחסות בצורה מספיק חמורה ועמוקה.

<מפכ"ל המשטרה רב ניצב יוחנן דנינו:>
- - - 
<היו"ר מירי רגב:>
עוד לא שמענו.

<מפכ"ל המשטרה רב ניצב יוחנן דנינו:>
עוד לא שמענו.

<תמר זנדברג:>
לא, לא. ממה ששמענו עד עכשיו, מההגדרה של זה כתקלה. אני מצטרפת לדברים שנאמרו כאן. זה בעצם הממשק של המשטרה עם האזרחים. זאת לא הפעם הראשונה, אבל בטח לא בימים ובשבועות האחרונים ולא בשנים האחרונות, זאת כן הפעם המחרידה ביותר מהן ועם התוצאות – אני  לא יודעת איך להגדיר אותן: אלימות, טרגיות, הרות גורל.

העניין שעל הפרק ואליו הייתי רוצה את ההתייחסות זה אל"ף: מה הדרג הבכיר ביותר? כי גם ממה שאתה אומר עולה הרושם שככל שאנחנו יורדים בדרג, וככל שעוברים לחייל או לשוטר או – זה חייל? מה זה שח"מ?

<משה ברקת:>
שוטר שח"מ זה שוטר בשירות חובה.

<תמר זנדברג:>
ככל שאנחנו יורדים בגיל, ובסמכות ובאחריות, ככה התפקוד היה יותר טוב, בניגוד למה שהיינו מצפים; וככל שעלינו בדרגה.

אני רוצה לדעת מה הדרג הבכיר ביותר שגם נתן את הדין, אבל גם שנתן דין וחשבון ונתן אחריות. ודבר שני, זה מה הלקח באמת המערכתי שהופק? אני חושבת שיש לנו כאן הסכמה באמת כוללת שלא מדובר בתקלה נקודתית, אלא מדובר במחדל מערכתי, בכשל מערכתי, שאנחנו רוצים לדעת איך זה יוצא, איך אנחנו יוצאים מכאן למציאות אחרת בטיפול של מוקד 100.

<היו"ר מירי רגב:>
אוקיי. אל תענה, רגע. אני רוצה שניצב ניסים מור ידבר על המסקנות. לאחר מכן אנחנו נעבור לראש אגף מבצעים בקצרה, שתיתן הסבר בהתנהלות המשטרה באירועים האחרונים. נעבור עוד לשאלות - - - ראשון הדוברים יהיה חבר הכנסת אחמד טיבי, כי לא נתתי לו עכשיו לדבר בסבב הזה, וחבר הכנסת טלב אבו עראר. 
בבקשה, ניצב ניסים מור.

<ניסים מור:>
בוקר טוב לכולם. אני חושב שדווקא ההתייחסות המחמירה של המפכ"ל לעניין היא על הרקע שהנושא של המוקד הוצב כיעד ארגוני, יעד שמולו הושקעו משאבים רבים, ומתוכננים משאבים מאוד גדולים. אני חושב שדווקא על הרקע של העניין הזה, ההתייחסות של המפכ"ל, ובין היתר גם בהקמת הצוות שאמור לבחון באופן כולל את כל הסוגיה של המוקדים כמו שעלה כאן, בכלל ההיבטים: מנושא של כוח אדם ותקינה, ומי זה כוח האדם, וההכשרה, וטכנולוגיה, וכל מה שקשור לעניין, ואנחנו שוקדים על זה.
אבל אי אפשר להתעלם ממה שנעשה, כי, לטעמי, בשלוש השנים האחרונות - - -
<היו"ר מירי רגב:>
לא, אבל מה שנעשה כרגע לא מעניין.

<מפכ"ל המשטרה רב ניצב יוחנן דנינו:>
מאוד מעניין.

<היו"ר מירי רגב:>
מה הלקחים לגבי ההמשך?

<ניסים מור:>
אני אגיד מה הלקחים, אבל אי אפשר להתעלם ממה שנעשה: מעל משליש מכוח האדם הוכפל במוקדי 100 בגלל החשיבות של העניין – 180 תקני כוח אדם. הוספו סטודנטים כדי לטייב את איכות כוח האדם במוקדים האלה. נכנסו מערכות טכנולוגיות. דרך אגב, המערכות שעלו כאן, שמציפות למוקדן בדיוק: מי האדם, מה הפרטים שלו, איפה הוא גר וכדומה, ככה שכל הדברים נמצאים מול העיניים ולא כרגע הוא צריך לחפש, אלא שהכול יוצף לו מול העיניים.

כל תהליך המיון וההכשרה עברו שינוי. שונו תנאי השירות של המוקדים והותאמו לתחנות כדי לתמרץ את האנשים להגיע למוקדים. וכמובן, כמו שאמרתי, שופרו מערכות הטכנולוגיה.

אני אתן לכם דוגמה כדי להמחיש את העניין: אנחנו הבנו ש-20% מהפניות למוקד 100, שהוא מוקד חירום, הן בכלל בנושא מידע. הן לא בנושא חירום. אם מישהו רוצה להתקשר: איפה תחנת המשטרה - - -

<דוד אזולאי:>
אתם צריכים להיות גאים בכך: הציבור רואה בכם כתובת, ואתם צריכים לתת מענה, אדוני.

<ניסים מור:>
לכן אנחנו החלטנו, כדי לא לפגוע בשיחות החירום, להקים מוקד 100, מוקד שאושר לנו על ידי משרד התקשורת, מוקד 110, שיעסוק במידע לציבור כדי לתת מידע לציבור, ולהוריד מעל החירום 20%. זה שני מיליון פניות בשנה רק בנושא של פניות לציבור.

אנחנו בחודש ספטמבר נכנסים להנגשת כלל המידע במערכות האינטרנט, על מנת "לדחוף" את המידע לציבור. כדי שהוא לא יזדקק להתקשר הוא יוכל להגיע לכל מקום - - -

<באסל גטאס:>
איך זה בהשוואה בינלאומית? ממוצע - - -

<היו"ר מירי רגב:>
שנייה, שנייה, רגע, חבר הכנסת באסל גטאס. תן לו רגע לענות. אנחנו - - -
<באסל גטאס:>
אני שואל שאלה לעניין. - - - אומר: שני מיליון - - -

<ניסים מור:>
פתחנו את חודש יולי, בחודש יולי - - -

<באסל גטאס:>
את שמעת מה שאלתי? אמרתי: מה ההשוואה הבינלאומית? זה מעט? זה הרבה?

<ניסים מור:>
אני אענה: בחודש יולי הכנסנו מערכת להנגשת פניות 100 לחירשים. היחידים במדינת ישראל שמפעילים מערכת לפניות החירשים: גם באמצעות אס.אמ.אסים, גם באמצעות האינטרנט, גם באמצעות פקסים. היחידים שהם עמדו בחוק שנקבע על ידי הכנסת מכל גופי החירום וההצלה במדינת ישראל.

עכשיו, אני אומר כמה דברים לגבי הצוות: תראו, הצוות, המנדט שלו, זה לא רק ליישם את ההמלצות של צוות ברקת, אלא להיכנס לעבודה מחדש לכלל המוקדים ולבחון את כל ההיבטים. לא הוגבלנו על ידי המפכ"ל לשום פעולה ולשום תחום. וגם בכוח אדם, כמו שאמרתי, גם בהכשרה, גם האם צריך שיהיו שבעה מוקדים או מוקד אחד מרכזי.

<ישראל חסון:>
הסמפכ"ל, אתה מוכן לתת לנו פרופיל, בתפיסה הארגונית שלכם מי זה המוקדן? כשאתה אומר לי סטודנט, אני מקיש את זה על הארגון שאני ממנו בא - - -

<היו"ר מירי רגב:>
חבר הכנסת ישראל חסון - - -

<ישראל חסון:>
אני אגיד לך למה. גברתי יושבת הראש, תראי, הוא יכול לשבת פה, ואני מאוד מעריך את מה שהוא מתאר. הבעיה פה היא קונספטואלית. בסדר? למה היא קונספטואלית? אם הנתונים - - - היו נכונים, ש-40% מהשיחות היו שיחות סרק מעבר לקו הירוק, ו-20% בתחומי הקו הירוק, וידענו, והשארנו את זה, וידענו לחיות עם זה. יש לך פה בעיה של קונספט.

עכשיו, בעיית הקונספט, אני יודע שהמפכ"ל לא יכול להציב - - -

<היו"ר מירי רגב:>
חבר הכנסת ישראל חסון.

כן, בבקשה.

<ישראל חסון:>
- - -
<ניסים מור:>
אני אתייחס גם לעניין הזה.

<היו"ר מירי רגב:>
לא, לא, לא, לא, יש עוד אנשים שרוצים לשאול אותו.

תמשיך, ניצב ניסים מור.

<ישראל חסון:>
שייקח אותנו top-down רגע.

<היו"ר מירי רגב:>
ניצב ניסים מור, תמשיך הלאה. רק תקצר. תגיע ללקחים, ניצב ניסים מור, אני רוצה - - - 

<ניסים מור:>
אני אמרתי: הצוות, בין היתר, אין ספק שאמור לגעת - - - כולל התבחינים. אנחנו מזהים שונות בין בעלי התפקיד במוקד, והמטרה היא באמת שיהיה תבחין אחיד, מסודר, עם סטנדרטים גבוהים, עם אנשים שמסוגלים להכיל אירוע. אז אנחנו - - -

<ישראל חסון:>
זה - - - של המשטרה.

<ניסים מור:>
אז אנחנו, במסגרת הצוות, עובדים על העניין הזה.

מעבר לכך, אנחנו רוצים בצוות להגיע לכך שלא יהיו שיחות ננטשות. כל שיחה שלא תיענה בגלל סטנדרט כזה או אחר, המשטרה תחייג באופן אוטומטי לאותו מספר או לשלוח מסרון כדי לוודא שאכן מדובר באירוע שמצריך טיפול משטרתי.

אנחנו בוחנים כרגע טכנולוגיות מטכנולוגיות. נפגשנו עם כל מיני גופים וגורמים שעוסקים בעניין: מטכנולוגיות לזיהוי קול, לראות אם זה מטריד או לא מטריד; אם זה טכנולוגיות להצפת מילים חריגות: נחטפתי או שאמרת תג מחיר, אז זה לא תג מחיר. אבל מילים שכמובן מציפות אוטומטית למוקדן דברים חריגים, ואליהם הוא צריך לשים את הלב.

<היו"ר מירי רגב:>
האם יש דד-ליין לסיום העבודה שלכם?

<ניסים מור:>
אני מקווה שתוך חודש וחצי אנחנו נגיש למפכ"ל עבודה שאומרת בדיוק מה אנחנו מבינים ברמה של הלקחים, מה צריך לעשות בכל אחד מהתחומים. ולטעמי, יש המון נושאים ותחומים שאנחנו נעסוק בהם.

אין ספק שהמדיניות של הארגון, שהמוקד הוא החזית, הוא הלהב של משטרת ישראל. ככה  דברים צריכים להיראות בסופו של דבר. התחלנו בתהליך. לוקח זמן. אנחנו נעשה את הכול כדי לצמצם אותו. ואני מקווה שכשבעוד חודש וחצי, כשנגיש את המסקנות למפכ"ל נוכל גם לפרסם אותן, ותראו שהלכה למעשה המשטרה עשתה צעד מאוד גדול.
<היו"ר מירי רגב:>
תודה רבה לך.

ראש אגף המבצעים, בקצרה, על הפעילות הבאמת חשובה שלכם בעוטף עזה וההתפרעויות. לאחר מכן נעבור לשאלות ולתשובות המפכ"ל, ולתת ניצב משה ברקת. בבקשה.

<אהרון אקסול:>
טוב, בוקר טוב לכולם. אני אשתדל להיות קצר, וברשותך, גברתי, בסוף דבריי, אם ניתן יהיה פה להראות איזשהו סרטון קצר של שתי דקות שכבר מוכן פה, אני חושב שזה ימחיש לכם יותר מכל את הפעילות המשטרתית וההתמודדות של השוטרים בשטח ביום יום.

מבחינתנו, אנחנו התחלנו במאמץ המשטרתי כבר בתאריך ה-12 ליוני, עם תחילתו של מבצע "שובו אחים". חייב לציין, במבצע "שובו אחים" התחלנו במאמץ מאוד מתוגבר, שתגברנו כוחות בשטח למחוז ש"י. הרבה מאוד כוחות לטובת הסריקות. כוחות של יחידות מיוחדות שפעלו לילות רבים שם במעצרים, מעצרים כדי להביא לסיומו, שלצערנו הרב הוא לא צלח, ובעצם הסוף היה אסון כבד, שהנערים נמצאו ללא רוח חיים. אבל המאמץ הזה שדרש מאיתנו הרבה מאוד, גם מתנדבים, גם יחידות חילוץ.

משם אנחנו מגיעים לנקודה הבאה, שזה בעצם בנקודה, ב-2 ליולי, שבו נרצח נער בן 16 משועפט, שבאתו יום החלו הפרות סדר רבות. הפרות הסדר התחילו בירושלים, ולאט לאט פשטו ברחבי הארץ, התרחבו לאזור מרכז הארץ וצפון הארץ, וגם לדרומה של הארץ. אנחנו הפעלנו כ-12 אלף שוטרים ביממה סביב הדבר הזה. כפי שציין המפכ"ל קודם לכן, שוטרינו עמדו באומץ רב, ועמדו באיפוק רב, ספגו אבנים, ספגו סלעים, ספגו מטעני צינור, ומכל הבא ליד, ואני חושב שלולא האיפוק כמות הנפגעים הייתה יכולה - - -

<היו"ר מירי רגב:>
אני מקווה שעצרתם את מי שספגתם ממנו את אותם דברים.

<אהרון אקסול:>
ראשית, המפכ"ל ציין: אנחנו עומדים כיום על כ-540 עצורים, ואני יכול לומר לך פה בוודאות מוחלטת: לא יהיה אדם שיש כנגדו ראיות שאנחנו לא נעצור אותו. אנחנו מידי לילה מבצעים מעצרים, אנחנו נמשיך לעצור את כל הפורעים. כל מי שהרים יד, על אזרח, על שוטר, ייעצר. נקודה. זאת החלטה, גם של המפכ"ל. הכוחות פועלים מידי לילה ולילה. הלילה היו מעצרים באזור ירושלים, ואני מניח שהמעצרים האלה יימשכו.

<ג'מאל זחאלקה:>
כמה באזור ירושלים נעצרו מתוך ה-540?

<היו"ר מירי רגב:>
רגע, אתה תגיע, יש לך שאלה, אתה רשום. כן. הוא יגמור לדבר - - -

<אהרון אקסול:>
אני אומר, המאמץ הזה של הפרות הסדר באמת דרשו מאיתנו ימים ולילות של עבודת השוטרים, ותוך איפוק רב, כפי שנאמר פה קודם.

חייב לציין פה בעובדה, כפי שציין המפכ"ל: ההידברות עם אותם נכבדים, עם ראשי הרשויות, עושה את שלה, ואני חושב שזה היה נדבך מאוד חשוב, בכלל באיפוק, וגם בהשקטת המצב, נכון לרגע זה.

אני עובר דרך הנקודה השלישית, זה בעצם - - - או "צוק איתן", מה שכרגע, מבחינתנו, קורה בדרום, וברחבי הארץ בכלל, לאו דווקא בדרום. גם במצב הזה שוטרינו שנמצאים בשעות עבודה רבות ומתישות, ריחוק מהתא המשפחתי, תוך מאמץ עילאי של כל שוטרי משטרת ישראל; וגברתי, אני חושב שזה המקום, מעבר לביקורת שנשמעה פה קודם, שגם תיאמר פה הצדעה לשוטרי משטרת ישראל. אני חושב שצריך להצדיע לשוטרים שעומדים יום-יום, לילה-לילה, שאזרחי המדינה פה יהיו בטוחים, ויהיו שקטים. ואני חושב שזה גם המקום בו שבו תיאמר המילה הזאת, שמצדיעים למשטרת ישראל מעבר לביקורת שנשמעה פה קודם.
ברשותך, אני ככה עשיתי בקצרה כדי לא להרחיב - - -

<משה זלמן פייגלין:>
הביקורת היא לא על שוטרי ישראל, כולנו מצדיעים לשוטרי ישראל.

<אהרון אקסול:>
אני שמח.

<משה זלמן פייגלין:>
הביקורת היא על - - -

<קריאה:>
- - -
<היו"ר מירי רגב:>
הביקורת היא על - - -
<אהרון אקסול:>
אני שמח - - -

<היו"ר מירי רגב:>
על חלק מהמפקדים - -

<אהרון אקסול:>
אני שמח - - -

<היו"ר מירי רגב:>
- - שמקבלים את ההחלטות השגויות.

<אהרון אקסול:>
אין לי שום בעיה עם זה. אני שמח על תיקון. ואם אתה מצדיע לשוטרי משטרת ישראל הריני שמח.

וברשותך, אני, אם יורשה לי להציג פה את הסרטון הקצר הזה, ניסיתי לעשות את זה כמה שיותר קצר.

<היו"ר מירי רגב:>
בבקשה. כן, על הכיפאק. תודה לך - - -
(הקרנת סרטון)
<באסל גטאס:>
אתה יכול להסביר קצת מה זה?

<היו"ר מירי רגב:>
- - - מה אנחנו רואים פה?

<אהרון אקסול:>
אתם רואים פה באזור ירושלים. זו שריפת תחנת הרכבת הקלה, שכפי שאתם רואים באזור שועפט. 

<היו"ר מירי רגב:>
נעצרו האחראים על זה?

<אהרון אקסול:>
נעצרו כולם, כל מי שאנחנו לפחות יש לנו - - - כנגדם.

זה אזור שועפט. פה זה ביתו של הנער שנרצח.

<אורית סטרוק:>
התמונות - - - נעצרו חשודים?

<אהרון אקסול:>
נעצרו בכולם חשודים. תמיד. 

<היו"ר מירי רגב:>
יש כתבי אישום? יש פה כתבי אישום?

<אהרון אקסול:>
אני אתייחס לזה.

<מפכ"ל המשטרה רב ניצב יוחנן דנינו:>
זה תהליך.

<אהרון אקסול:>
זה בהר הבית.

<אורית סטרוק:>
גם נעצרו - - -

<אהרון אקסול:>
כן, כן - - -

<היו"ר מירי רגב:>
הר הבית – הפתרון הוא לסגור את ההר לכולם, גם למוסלמים. אמרנו את זה כבר קודם.
<אהרון אקסול:>
בואו, תראו. חשוב רק לראות קודם לכן לפני - - -

 שימו לב, זה זיקוקים בכינון ישיר לכיוון השוטרים. שלא תתבלבלו לרגע אחד.

<אורית סטרוק:>
אנחנו לא מתבלבלים, אנחנו לא מבינים למה הר הבית פתוח למוסלמים אחרי הדבר הזה?

<היו"ר מירי רגב:>
למה לא סגרתם את ההר - - -? למה אתם משאירים את זה פתוח? למה?

<באסל גטאס:>
נפגעים מזיקוקים?
<היו"ר מירי רגב:>
כדי שמישהו ייהרג שם? בגלל שזה הרמדאן? כדי לתת להם פרס? למה לא סוגרים את ההר?

<ג'מאל זחאלקה:>
לא, צריך שהחיילים יצאו משם.
<היו"ר מירי רגב:>
צריך שאתם תצאו - - -

<ג'מאל זחאלקה:>
אין להם זכות להיות שם.

<היו"ר מירי רגב:>
אתם תצאו - - -

<ג'מאל זחאלקה:>
זה כיבוש.

<היו"ר מירי רגב:>
בושה וחרפה.

<מרדכי יוגב:>
- - - אין להם זכות להיות שם - - -

<ג'מאל זחאלקה:>
אין זכות כיבוש.

<מרדכי יוגב:>
- - -

<ג'מאל זחאלקה:>
כיבוש. כובש.

<אורית סטרוק:>
תלך - - -

<קריאות:>
- - -

<אורית סטרוק:>
תלך לעזה - - -

<ג'מאל זחאלקה:>
כובש. אתם כובשים. אין מקום - - -

<קריאות:>
- - -

<ג'מאל זחאלקה:>
זה ריבונות פלסטינית לפי החוק הבינלאומי.

<אורית סטרוק:>
לך לעזה.

<ג'מאל זחאלקה:>
אתם עבריינים.

<היו"ר מירי רגב:>
אתה העבריין העיקרי.

<ג'מאל זחאלקה:>
החיילים האלה כולם עבריינים.
<היו"ר מירי רגב:>
- - - עבריין וגם - - -

<ג'מאל זחאלקה:>
עבריינים  – יש את החוק הבינלאומי - - -
<היו"ר מירי רגב:>
אני אמרתי לך, ראש - - -

<ג'מאל זחאלקה:>
שטח כבוש לפי החוק הבינלאומי ולא החוק הישראלי.

<היו"ר מירי רגב:>
בהר הבית רק דבר אחד יעשה - - -

<ג'מאל זחאלקה:>
אף אחד בעולם - - -

<קריאה:>
- - -

<באסל גטאס:>
אתה צוחק על החוק הבינלאומי?

<קריאה:>
- - -

<באסל גטאס:>
אתה חושב שאתה יכול לשבת עוד עשר, 20 שנה, ואחר כך?

<קריאות:>
- - -

<באסל גטאס:>
כובשים כמוך - - - לאורך ההיסטוריה.
<היו"ר מירי רגב:>
אנחנו לא צריכים - - -

<באסל גטאס:>
ישבו עשרות שנים ונעלמו.

<קריאה:>
- - -

<באסל גטאס:>
אתם לא משתמשים בשכל. עם רק הדורסנות, והכוחנות, ויחסי הכוח.
<ג'מאל זחאלקה:>
אתה יודע שלא יבנה את בית המקדש מי שידיו מגואלות בדם. כמוך.

<היו"ר מירי רגב:>
כמוך. תתבייש לך. תצא החוצה.

<ג'מאל זחאלקה:>
מי שידיו מגואלות - - -

<היו"ר מירי רגב:>
תצא החוצה.
<ג'מאל זחאלקה:>
- - -

<היו"ר מירי רגב:>
אתה לא תגיד - - - שידיו מגואלות בדם.

<ג'מאל זחאלקה:>
- - -

<היו"ר מירי רגב:>
תוציא אותו החוצה עכשיו.

<ג'מאל זחאלקה:>
- - - אותי. 
<היו"ר מירי רגב:>
תוציא אותו החוצה.

<ג'מאל זחאלקה:>
אני לא אצא.
<היו"ר מירי רגב:>
מי אתה חושב לך פה?
<ג'מאל זחאלקה:>
- - - אני לא אצא - - -

<היו"ר מירי רגב:>
מי אתה בכלל? תתנצל. 

<ג'מאל זחאלקה:>
- - -

<היו"ר מירי רגב:>
אתה תתנצל.

<ג'מאל זחאלקה:>
אני לא אצא מכאן.
<היו"ר מירי רגב:>
אתה לא תגיד לו שידיו מגואלות בדם.
<ג'מאל זחאלקה:>
אני לא אצא מכאן.
<היו"ר מירי רגב:>
אתה תצא מכאן.

<ג'מאל זחאלקה:>
את טועה.

<היו"ר מירי רגב:>
אתה תתנצל.

<ג'מאל זחאלקה:>
את עכשיו - - -

<היו"ר מירי רגב:>
אתה עוזר לטרוריסטים.
<ג'מאל זחאלקה:>
- - - את הפלסטינים.

<היו"ר מירי רגב:>
אתה - - -

<ג'מאל זחאלקה:>
רק - - -

<היו"ר מירי רגב:>
אתה - - -
<ג'מאל זחאלקה:>
- - - למה? ככה.
<היו"ר מירי רגב:>
אתה תתנצל אחרי שאמרת לו שידיו מגואלות בדם. תוציא אותו החוצה.
<ג'מאל זחאלקה:>
למה? ככה.
<היו"ר מירי רגב:>
תוציא אותו החוצה.

<ג'מאל זחאלקה:>
למה?

<היו"ר מירי רגב:>
תצא החוצה.

<ג'מאל זחאלקה:>
את צריכה - - -, את צריכה - - -
<היו"ר מירי רגב:>
תצא החוצה, חתיכת טרוריסט - - - החוצה.
<ג'מאל זחאלקה:>
את צריכה - - -

<היו"ר מירי רגב:>
אתה תצא החוצה.

<ג'מאל זחאלקה:>
אין לך זכות להוציא אותי - - -

<היו"ר מירי רגב:>
אתה לא תגיד לו; אתה תתנצל. תגיד למפכ"ל: אני מתנצל.

<מרדכי יוגב:>
תגיד תודה שאתה חי בישראל ולא בסוריה.

<ג'מאל זחאלקה:>
- - -

<היו"ר מירי רגב:>
אתה לא תגיד למפכ"ל - - -

<ג'מאל זחאלקה:>
- - -

<היו"ר מירי רגב:>
תתבייש לך.

<ג'מאל זחאלקה:>
- - -

<מרדכי יוגב:>
עוף החוצה. לך - - - בסוריה.

<היו"ר מירי רגב:>
תצא החוצה. אתה לא תגיד למפכ"ל: ידיך מגואלות בדם.

<מרדכי יוגב:>
לך לסוריה, יחד עם החברים - - -
<היו"ר מירי רגב:>
תתבייש לך.

<ג'מאל זחאלקה:>
שכחת מאיפה שבאת, אתה.

<אורית סטרוק:>
- - - שאתה באת. לך לאיפה שאתה באת.

<מרדכי יוגב:>
לך לעזה, - -
<היו"ר מירי רגב:>
צא החוצה.

<מרדכי יוגב:>
- - לך לסוריה, לך לאן שאתה - - -
<היו"ר מירי רגב:>
תוציא אותו החוצה. 

<מרדכי יוגב:>
- - -

<היו"ר מירי רגב:>
אתה תתנצל בפני המפכ"ל.

<ג'מאל זחאלקה:>
- - -

<מרדכי יוגב:>
בהר הבית יקום בית המקדש במהרה בימינו.

<היו"ר מירי רגב:>
תוציאו אותו בבקשה החוצה - - -
<קריאות:>
- - -

<ג'מאל זחאלקה:>
לא אצא, לא אצא. אני לא אצא. 

<היו"ר מירי רגב:>
- - - החוצה - - -

<ג'מאל זחאלקה:>
אני חוזר על דבריי: - -

<קריאה:>
- - -

<ג'מאל זחאלקה:>
- - מי שידיו מגואלות בדם, הוא לא יוכל לעשות שלום.

<היו"ר מירי רגב:>
מה - - - הסדרנים?

<ג'מאל זחאלקה:>
הוא לא יוכל לדבר על דבר קדוש.

<היו"ר מירי רגב:>
סדרנים, להוציא אותו החוצה.

<ג'מאל זחאלקה:>
אתם יודעים, - - -

<פנינה תמנו-שטה:>
חבר הכנסת זחאלקה - - -

<ג'מאל זחאלקה:>
אני לא יכול - - -

<קריאה:>
- - -

<ג'מאל זחאלקה:>
אתה לא - - -
<היו"ר מירי רגב:>
תודה רבה. תרים אותו, תרים אותו. בושה וחרפה. תתבייש לך. עם הכיסא, תעשו לו יום הולדת – אחת, שתיים, שלוש, ותעיפו אותו לעזה.

<ג'מאל זחאלקה:>
- - -

<קריאות:>
- - -

<היו"ר מירי רגב:>
אתה תגיד למפכ"ל: ידיך מגואלות בדם?

<ג'מאל זחאלקה:>
- - - אין לך זכות, אין - - -

<היו"ר מירי רגב:>
אתה לא תגיד למפכ"ל - - -

<ג'מאל זחאלקה:>
אין לך זכות.

<היו"ר מירי רגב:>
תתנצל.

<ג'מאל זחאלקה:>
את יכולה לצאת, - -
<היו"ר מירי רגב:>
תתנצל.
<ג'מאל זחאלקה:>
- - אני אשאר פה.

<היו"ר מירי רגב:>
תצא החוצה.

<ג'מאל זחאלקה:>
אני אשאר אחרייך ואחרי כל הגזענים, - -

<היו"ר מירי רגב:>
תצא החוצה. תתבייש לך.

<ג'מאל זחאלקה:>
- - ואנחנו נישאר פה.

<היו"ר מירי רגב:>
מפכ"ל – "ידיו מגואלות בדם".

<ג'מאל זחאלקה:>
- - - כל הגזענים.
<אורית סטרוק:>
תלך - - -, תלך לעזה.
<היו"ר מירי רגב:>
סדרנים, החוצה.
<באסל גטאס:>
תנו לנו, אנחנו מוכנים. מחר בבוקר אני רוצה להיכנס לעזה. לא מכניסים אותנו לעזה.

<היו"ר מירי רגב:>
תחליט שאתה תתנצל בפני המפכ"ל – "ידיו מגואלות בדם". תתבייש לך.

<באסל גטאס:>
אני מוכן ללכת מחר בבוקר, לעזור לילדים.

<ג'מאל זחאלקה:>
אני חוזר: ידיו מגואלות בדם.

<היו"ר מירי רגב:>
תצא החוצה, - -

<ג'מאל זחאלקה:>
- - - גם שלך.

<היו"ר מירי רגב:>
- - חתיכת טרוריסט.

<ג'מאל זחאלקה:>
גם שלך.

<היו"ר מירי רגב:>
תצא החוצה. עוכרי ישראל נמצאים פה, בכנסת.
<ג'מאל זחאלקה:>
- - - פושעים

<היו"ר מירי רגב:>
סוסים טרויאניים, בוגדים.

(חבר הכנסת ג'מאל זחאלקה יוצא ממליאת הוועדה)

<מרדכי יוגב:>
- - - חדש.

<היו"ר מירי רגב:>
סליחה, המפכ"ל, שדיברו אליך - - -

<באסל גטאס:>
את יודעת, ממך זה תעודת יושר.

<היו"ר מירי רגב:>
סליחה.
סליחה, המפכ"ל, שדיברו אליך ככה במהלך הדיון. אני מקווה שאתה לא לוקח את דבריו ברצינות.

חבר הכנסת אחמד טיבי, בבקשה.

<אחמד טיבי:>
אל"ף, אני רוצה למחות על דרך ההתבטאויות שלך מתחילת ניהול הישיבה. אני ניהלתי הרבה ישיבות, אני יותר ותיק ממך בכנסת, לא כך יושב ראש מנהל ישיבות, גם לא על הדרך שבה הוצא חבר הכנסת ג'מאל זחאלקה.

<דוד אזולאי:>
מה עם ההתבטאות? מה עם ההתבטאות של חבר הכנסת ג'מאל זחאלקה?

<אחמד טיבי:>
יש תקנון בכנסת להתנהל. לא כך - - -

<דוד אזולאי:>
אי אפשר אבל להתעלם - - -
<אחמד טיבי:>
לא כך - - -

<קריאות:>
- - -

<היו"ר מירי רגב:>
סליחה - - - סגן יושב ראש הכנסת, הוא יתנצל בפני המפכ"ל על מה שהוא אמר. 
<אחמד טיבי:>
לא. לא. לא כך. זה לא התקנון של הכנסת.

<היו"ר מירי רגב:>
טוב, בוא תעבור לשאלות.

<אורית סטרוק:>
בפרלמנט ברמאללה עושים את זה יותר יפה.

<אחמד טיבי:>
לשמוע את זה ממתנחלת בזויה כמוך זו מחמאה. 

<היו"ר מירי רגב:>
כן, ברור. אנחנו שומעים את זה מאיש חזון כמוך.
<אורית סטרוק:>
- - -

<היו"ר מירי רגב:>
בבקשה, חבר הכנסת אחמד טיבי.

<משה זלמן פייגלין:>
איש - - -. זה מה שנקרא הקוזק הנגזל.
<אחמד טיבי:>
אפרופו השיחה, אני רוצה נקודת מבט אחרת לשיחת הטלפון: נאמר, בדיעבד כולנו שמענו שהיו יריות בשיחת הטלפון, ובדיעבד התברר שהיו קליעים ברכב וגם דם. הנחת הייסוד של החוקרים הייתה, גם בדיעבד, שהסיכוי שהם בחיים הוא כמעט אפסי. הדבר הזה לא הועבר לציבור. הוא נשמר בסוד. היה צו איסור פרסום. ומישהו נטע תקווה כלפי הציבור הישראלי שהם בחיים.
האם ההחלטה לא לומר את האמת לציבור על המצב היא החלטה מבצעית של המשטרה וצוות החקירה או החלטה של הדרג המדיני? ומה עומד מאחוריה? והאם היא הייתה קשורה למבצע שהיה אחר כך בגדה המערבית של צה"ל? מה הרקע להחלטה? ומי קיבל את ההחלטה?
תודה רבה.

<היו"ר מירי רגב:>
תודה רבה, חבר הכנסת אחמד טיבי.

חבר הכנסת טלב אבו עראר, בבקשה.

<טלב אבו עראר:>
שמענו שכאן דיברו על מוקד 100, והבעיה שלנו כאן לא בהיענות, כאילו המענה הטלפוני במוקד 100. אני חושב ומאמין שכל אזרח במדינת ישראל שמתקשר למוקד 100 הוא במצוקה. הוא לא בא להשתעשע או לשחק משחקים, אלא שהוא משדר מצוקה והיא שצריך עזרה. וזה לוקח לענות למי שמתקשר כאילו תוך שניות. 

השאלה שלי כאן: בהגעת המשטרה, כשהמשטרה מגיעה למקום האירוע, לזירת האירוע, שם, כמה זמן לוקח? זה דבר אחד.

דבר שני, אני שמעתי כאן שפוטרו כמה מפקדי משטרה וגם יש כאלה שהם יעוכבו כי לא יקודמו במשך שלוש שנים או כמה שנים בקשר למחדל שהיה לגבי שלושת הילדים שנחטפו, ושעד היום לא יודעים מי ביצע את זה.

<היו"ר מירי רגב:>
יידעו, אל תדאג.

<טלב אבו עראר:>
עד עכשיו לא ידענו.
<היו"ר מירי רגב:>
בעזרת השם יידעו.

<טלב אבו עראר:>
נהרסו בתים. כל המלחמה שמתרחשת בעזה היום. ולמרות שבאמת חברי, חבר הכנסת אחמד טיבי דיבר על פתיחת הישיבה של יושבת ראש הוועדה, שבמקום באמת שנגיע או נחשוב על הפסקת אש, על הפסקת שפיכות הדמים, - -

<אחמד טיבי:>
היא לא רוצה הפסקת אש, היא רוצה - - -
<טלב אבו עראר:>
- - היא אומרת – מה? אני אעשה מהישיבה הזו ישיבה סוערת. האם את צמאת דם, גברתי? באמת, בגללך, בגלל חבר הכנסת משה פייגלין שיושב לידי, הגענו למצב שבו אנחנו היום.

עכשיו השאלה שלי: עקב כל הפיטורים של השוטרים, המפקדים של המשטרה, במחדל הזה, האם פוטרו שוטרים או לא יקודמו במשך כמה שנים עקב המחדל גם בניסיון החטיפה של זלום יומיים או שלושה ימים לפני שנחטף, ונהרג ונרצח - - 
<באסל גטאס:>
יום לפני, יום.

<טלב אבו עראר:>
יום לפני, סליחה. 

 - - מוחמד אבו חדיר, אללה - - -? זו השאלה שלי גם.
האמת, חברי שהציג כאן, מי שהציג כאן – מה זאת אומרת? זו הסתה גם נגד ערבים. שאתה באמת גיבור על ערבים. תראה לי, האם זה מצדיק גם? לא היה מציג, היה מציג דבר על היהודים, שהם טרוריסטים מורשעים גם, לאחרונה. איפה - - - אז אתה נגד ערבים בישראל. איך טופל על ידי מפכ"ל המשטרה?

<היו"ר מירי רגב:>
מאה אחוז.

חבר הכנסת נחמן שי, בבקשה. לאחר מכן, חברי הכנסת מוטי יוגב ובאסל גטאס.
<נחמן שי:>
הבעיה שלי עם מוקד 100 זה כמובן מה קרה באותו רגע, אבל יותר מזה: האם זה לא משקף משהו יותר מהותי. הבעיה שלי שדרך מיניאטורות כאלה מתגלית תמונה כוללת, הרבה יותר גרועה. כי אתם אמרתם שבחקירה או בתחקיר שלכם, הפנימי, התחלתם לגלות שדברים ברמות בכירות לא היו תקינים. עכשיו, איך אני יכול להבטיח, כי אני לא יודע מה קורה במשטרה. אולי גם אתם לא יודעים אם דרגים יותר נמוכים עושים כך או עושים אחרת. זה הדבר הכי גרוע שיכול להיות. זאת אומרת, אתה לא יודע על מה שאתה לא יודע.
וזה נותן לי תחושה קשה, אני אומר לך, המפכ"ל, ולניצבים שישנם פה, מה קורה במשטרה. אני רואה חקירות שנפתחות בקול תרועה גדולה ונעלמות בקול דממה דקה. אני רואה הדלפות עצומות מחקירת, הדלפות עצומות, שאני אפילו לא זוכר בתקופתי או בתקופות אחרות שכל כך הרבה חומר יצא מהמשטרה. אולי זה נועד לתת למישהו איזה סיפוק מיידי - - -
אני רוצה לשבח את המשטרה, כי אני רואה תמונה מאוזנת, על ההתנהגות באירועים במגזר הערבי. למדתם את מה שהיה שם. זה הישג אדיר. אני לא מבטל אותו. לדעת לטפל באלפי אנשים, באיפוק, בריסון ולהרגיע - - -
<באסל גטאס:>
רק לא להרוג. זה מה שהיה.
<נחמן שי:>
מה.

<באסל גטאס:>
רק לא הרגו. 

<נחמן שי:>
זה מאוד חשוב לא להרוג.

<באסל גטאס:>
הכול חוץ מלהרוג.

<נחמן שי:>
בסדר - - -
סך הכול - - - אני, אז הצד הזה, רואה התנהגות חיובית של המשטרה ולימוד לקחים.

<באסל גטאס:>
זה מה שלמדו מוועדת אור.

<נחמן שי:>
זה חשוב.

בשורה התחתונה, המפכ"ל, אתה אמנם עוד כמה חודשים או שנה כמעט מסיים. אני מציע לך לבדוק את הרפורמות שהצעת, איפה הן עומדות, ולהשאיר שורה של יעדים למחליף שלך. אין לי ספק שמחכה עבודה גדולה.

<מפכ"ל המשטרה רב ניצב יוחנן דנינו:>
אני מציע גם, אני מזמין אותך לביקור - - -

<היו"ר מירי רגב:>
תודה רבה, חבר הכנסת נחמן שי. חבר הכנסת מוטי יוגב, בבקשה.

<מרדכי יוגב:>
דבר ראשון, אני רוצה לפתוח בהמשך לדברים שאמר ראש אג"מ, ניצב אהרון אקסול, בהערכה רבה. אני חושב שהמשטרה עובדת קשה מאוד, ועם כל הביקורת זאת משטרת ישראל ואנחנו צריכים באמת להעריך את כל המאמצים. זה רצף מ"שובו אחים" אל תוך האירועים, אל תוך הלחימה. באמת בהערכה רבה, מהמפכ"ל ועד אחרון השוטרים.

שאלות קצרות לגבי אירוע החטיפה, ואני רוצה להתמקד בביטחון ירושלים, המפכ"ל: לגבי אירוע החטיפה, היה גם פער שאני חי אותו מתקופות קודמות יותר. אל"ף, מהשעה שהמשטרה ביקשה את האיכון. אני לא יודע, אני שואל מתי. האם זה היה כשהאבא התלונן בסביבות 03:00, לבין ההעברה לצה"ל? והממשק הזה, משטרה-צה"ל, לא אפרט כרגע, אבל אני ממש חי אותו כשרוט, כשנכנסתי לתפקיד פעם כמפקד חטיבה ביהודה ושומרון. צה"ל-משטרה, בממשק ביניהם, בדיווחים. ואחר כך ההמלצה, למי על התושב לפנות? מה ההמלצה? האם למוקד 100 או למוקד המועצתי?

אני רוצה לומר בהקשר לפניות: חווינו לאחר מכן, ועל כן אני מציע לעבור בכל המשל"טים, בכל המרד"מים, בכל המוקדים, ולייצר.

<היו"ר מירי רגב:>
חבר הכנסת מוטי יוגב, נא לסיים.

<מרדכי יוגב:>
תחנת מרחב מוריה, אני יודע, לפני כעשרה ימים פשוט לא ענתה. וכפי שאמר פה מי שאמר, חבר הכנסת ישראל אייכלר – רק כאשר עסקו באפשרות של פורעים ערבים, אז בכלל שלחה התייחסות.

יש תחנות, ולכן אני אומר: המוקדנים צריכים לדעת את גזרתם ולסייר את גזרתם. כי לשלוח ניידת לסמטאות העיר העתיקה – נשלח ניידת, זה לא רלוונטי. ושירות במוקדים, יכול להיות שצריכים להיות שם אנשים מצטיינים או אחרים.  

הלאה, לגבי האירועים: אל"ף, שוב הערכה. הדילמה של הבלגה, הרתעה, היא דילמה - - -

<היו"ר מירי רגב:>
טוב - - -

<מרדכי יוגב:>
אני עושה קצר, נקודות. ממש נקודות.

<היו"ר מירי רגב:>
טוב, אי אפשר. שאלה. אי אפשר.

<מרדכי יוגב:>
בסדר, אני איתך. יש לי שאלות.

<היו"ר מירי רגב:>
אני מצטערת.

<מרדכי יוגב:>
דילמת הבלגה-הרתעה היא הדילמה. אני מציין בהקשר הזה - - -

<היו"ר מירי רגב:>
טוב, שאלה.
<מרדכי יוגב:>
שאלה, גברתי יושבת הראש.

<היו"ר מירי רגב:>
שאלה.

<מרדכי יוגב:>
שאלה.

<היו"ר מירי רגב:>
שאלה אחרונה.

<מרדכי יוגב:>
שאלה, גברתי יושבת הראש. אני שתקתי עד עכשיו, - -

<היו"ר מירי רגב:>
אז מה?

<מרדכי יוגב:>
- - ואני מבקש לומר.

<היו"ר מירי רגב:>
בבקשה.

<מרדכי יוגב:>
בשביל זה באתי. ישבתי פה בשקט.

<אחמד טיבי:>
שתקת עד עכשיו?

<היו"ר מירי רגב:>
בבקשה, שאלה.

<מרדכי יוגב:>
 דילמת ההבלגה-הרתעה, נדמה לי, המפכ"ל, שבירושלים, בחיכוך הכול כך צמוד, הרובע המכונה המוסלמי ומקומות אחרים, היינו במצב שהותר דמם של יהודים, ואני לא מזלזל בכלל ומוקיע כמו כולם את הרצח האכזרי של הנער הערבי. אבל מה שהיה בירושלים, בהתרת הדם, בדילמה הזאת מחייב או יותר כוח או כוח מיוחד או יותר אמצעים, כי שם היינו. זהו.

השאלה השנייה היא - - -

<היו"ר מירי רגב:>
לא, לא, לא, זהו. חבר הכנסת מוטי יוגב, - - 

<מרדכי יוגב:>
השאלה הנוספת היא: בחקירות - - -

<היו"ר מירי רגב:>
- - תעביר את זה בכתב והוא יענה לך.

<מרדכי יוגב:>
גברתי יושבת הראש, ברשותך. יש לי עוד שתי נקודות, אני אומר אותן בנקודות בלבד.

<היו"ר מירי רגב:>
לא, דיברת יותר מדי. 

חבר הכנסת באסל גטאס.

<באסל גטאס:>
בנושא אלימות שוטרים, אני חושב שלמשטרת ישראל יש בעיה רצינית, זה לא השתנה, במיוחד כלפי ערבים. אני אומר לך, אדוני המפכ"ל, והייתי בכל כמעט ההפגנות שהיו, גם בפראוור וגם לאחרונה. שום דבר לא השתנה בתפיסת העמדות הבסיסיות של המשטרה מאז ועדת אור חוץ מדבר אחד, שזה, כי ככה לטובת העניין, לטובת ישראל, לטובת היציבות – לא להרוג אנשים. כל השאר, מאז שמגיע השוטר או היס"מ - - -

<פנינה תמנו-שטה:>
אתה יודע, - - - ההפגנה זורקים אבנים על השוטרים - - -

<היו"ר מירי רגב:>
חברת הכנסת פנינה תמנו-שטה, בבקשה, גם ככה הדיון הזה קשה.

<פנינה תמנו-שטה:>
אבל צריך גם להגן - - -. נו, באמת.

<באסל גטאס:>
אני הייתי בהפגנות. אני אומר לך, בכל ההפגנות שאני השתתפתי ושראיתי את אלימות השוטרים, לא נזרקה אפילו אבן אחת.
<היו"ר מירי רגב:>
מאה אחוז.

<באסל גטאס:>
ואחרי - - -

<היו"ר מירי רגב:>
- - - מהשמיים, האבנים ירדו מהשמיים כגשם.

<באסל גטאס:>
גברתי, את יכולה לצחוק ממה שאת רוצה. את ממילא עושה מופע שאת הליצנית הראשית בו.

<היו"ר מירי רגב:>
ברור. ברור. ברור. ברור.

<באסל גטאס:>
תמשיכי, אני לא ליצן. אני בא, אני מדבר לעניין. אני מכיר את המפקדים בשטח. אני מכיר גם את העוזרים שלך והעוזרים של המפקדים, ואני תמיד מנסה לתת את המרווח של המחאה הציבורית, הרצינית.

אני אומר, בכל המקרים האלה, אחרי שנעצרו המפגינים, אחרי שהם על האדמה, על הכביש, עם אזיקים מאחורה – המשיכו להכות בהם, המשיכו לתת להם.

הסרטון שהופץ על הילד הזה, בן הדוד של מוחמד אבו חדיר, הוא המקרה, לצערי הרב, הוא הכלל, הוא לא היוצא מהכלל. אני ראיתי אנשים מתעלפים מתחת למכות של היס"מ ושל השוטרים בשדרות בן גוריון בחיפה. בעיניי. גם בכל ההפגנות האחרות. האלימות של שוטרים זו בעיה, לא רק נגד ערבים. אלימות של שוטרים, וכבר נכתבו דו"חות על זה, ואת קיימת דיון, גם באולם הזה, על אלימות של שוטרים בכלל. אלימות של שוטרים נגד ערבים אמנם מרקיעה שחקים. נקודת המוצא היא שהערבי הוא האויב, אבל לא כאזרח. ואני חושב שאתה והפיקוד, סגל הפיקוד, צריך לטפל בבעיה, בעיית שורש אמיתית: איך לנטרל את האלימות. ושיתחילו להבין שהערבים, גם כשמוחים, גם כשסוגרים כביש, הם אזרחים שווי זכויות.

<היו"ר מירי רגב:>
מותר להם לזרוק אבנים. זה מותר, לזרוק אבנים. תודה רבה.
<באסל גטאס:>
את יודעת שיהודים גם זרקו אבנים ולא - - -
<היו"ר מירי רגב:>
כל מי שזורק אבנים, כולם, יהודי, ערבי, שייתפסו.

<באסל גטאס:>
בשבת שעברה יהודים סגרו כבישים בירושלים וזרקו אבנים ולא ירו עליהם יריות - - - ולא אפילו גז מדמיע.

<היו"ר מירי רגב:>
יהודים וערבים ייתפסו ויישבו בכלא.

<באסל גטאס:>
כביש בר אילן נסגר, נסגר השבוע, ולא ירו גז מדמיע ולא ירו כדורי גומי.

<היו"ר מירי רגב:>
חברת הכנסת יפעת קריב, בבקשה. קצר.

<יפעת קריב:>
אדוני המפכ"ל, קודם כל אני מברכת את המשטרה, ואני לא ארחיב מפאת קוצר הזמן, ומחזקת את ידי השוטרים באשר הם. שתי שאלות שקשורות לנושא הקלטת ומוקד 100: תראה, היו עוד שתי תקלות חוץ מהתקלה הראשונה ולא התייחסתם אליהן בכלל. התקלה הראשונה, דיברנו עליה, אבל היו אחר כך עוד שתי תקלות. התקלה השנייה הייתה שהקלטת הושמעה, ממש יומיים-שלושה אחרי המקרה לעיתונאים. אנחנו ישבנו בוועדת חוץ וביטחון וביקשנו לדעת רק מה היה בקלטת, ואמרו לנו: לא. ואז יצאנו וקיבלנו את כל המידע מהעיתונאים – על היריות, על כל מה שהיה שם.

והתקלה השלישית שהייתה, שבזמן הלוויה הקלטת הזאת הופצה בכל מדינת ישראל. זה היה כואב, זה היה קשה, זה היה אכזרי, זה היה מיותר. מי הם המדליפים? למה הקלטות האלה הופצו? פעם אחת לעיתונאים ופעם אחת בזמן הלוויה.

<היו"ר מירי רגב:>
מאה אחוז. תודה רבה.

<יפעת קריב:>
בסדר?

<היו"ר מירי רגב:>
תודה רבה.

חברת הכנסת תמר זנדברג.
<תמר זנדברג:>
תודה רבה.
אנחנו כאן, בוועדה, אדוני המפכ"ל, כמה פעמים דיברנו על הנושא של האלימות המשטרתית, בכמה מקרים, וגם דיברנו על האופן שבו היא מופעלת סלקטיבית בכל מיני הזדמנויות כלפי, וככל שהמיעוט יותר מוחלש ככה מופנה אליו יותר. אני מדברת על הזדמנויות קודמות.

שלשום בערב, באופן מוזר, במרכז תל אביב, קרה משהו בדיוק הפוך: ראינו פתאום הפגנה בעיתוי רגיש, שזכתה להתפרעות אלימה שכנגד, שידעו עליה מבעוד מועד, וכולי עלמא התריעו מפניה, ודווקא שם ראינו את השוטרים שכלפי, הרבה פעמים, ערבים ושמאלנים נוקטים ביד מאוד-מאוד קשה, הרבה פעמים קשה מדי, ואני בעצמי התרעתי כאן, בוועדה, ויזמתי דיונים על כך. פתאום, כפי שמעיד אחד מאותם פורעים אלימים, כותבים: ראינו בעיניים של השוטרים שהם איתנו. פתאום אין חיץ בין המפגינים - - -

<אחמד טיבי:>
- - - "הצל" קוראים לו.
<תמר זנדברג:>
כן, כן.

<אחמד טיבי:>
"הצל".

<תמר זנדברג:>
מודה, מודה לשוטרים על כך שהם איתם ונותנים לאותם פורעים אלימים להכות, לדפוק כיסאות בבית קפה, לפשוט על בתי קפה במרכז תל אביב, להכות עם כיסא בראש.

<היו"ר מירי רגב:>
אוקיי. חברת הכנסת תמר זנדברג, מה השאלה?

<תמר זנדברג:>
השאלה היא: איך המפכ"ל רואה את הדברים? מה הייתה היערכות המשטרה לאירוע הזה? ואיך אנחנו נגרום לכך שמצד אחד לא תופגן אלימות משטרתית מוגזמת, ומצד שני גם המשטרה תעשה את תפקידה ותגן על האזרחים המפגינים ועל חופש הביטוי? או במילים אחרות: שהמשטרה לא תופעל בצורה פוליטית ומגמתית.

תודה.

<היו"ר מירי רגב:>
מאוד פוליטית היא מופעלת.

חבר הכנסת דב חנין, בבקשה. לאחר מכן חברי הכנסת דוד אזולאי, אחמד טיבי.

<דב חנין:>
תודה, תודה רבה.

אדוני המפכ"ל, אני רוצה להמשיך את שאלתה של חברת הכנסת תמר זנדברג ולהכליל אותה מעבר לאירוע שהיה במוצאי שבת בתל אביב, שהיה אירוע חמור ביותר. במוצאי שבת בתל אביב אנחנו ראינו חבורה של פורעים משתוללת ברחובות מתוך תחושה שהמשטרה לא תעשה להם כלום. אבל האירוע הזה, אדוני המפכ"ל, הוא לא אירוע מבודד. בשבועות האחרונים אנחנו נתקלים בתופעה של אנשים שחושבים שמגיע להם הכול, שחושבים שהם אלה שמופקדים על מה שמותר ומה שאסור להגיד במרחב הציבורי, ובמיוחד אנחנו נתקלים בתופעות של אנשים שממש מנסים לפרוע באזרחים ערבים. מה שקרה בירושלים לפני שבועיים, אין מילה אחרת לתאר אותו חוץ מניסיון לבצע פוגרום. אנשים התרוצצו ברחובות, חיפשו ערבים בשביל להרביץ להם.

אני בעד שהמשטרה לא תפעיל כוח מיותר נגד שום אזרח. אבל המשטרה חייבת להפעיל מסר מאוד נחוש מול פורעים, מול פוגרומיסטים, ומול אנשים שמנסים לבצע פרעות או פוגרום.

תודה רבה.

<היו"ר מירי רגב:>
תודה רבה לך.

חבר הכנסת דוד אזולאי – קצר. חבר הכנסת אחמד טיבי. חבר הכנסת משה פייגלין אחרון הדוברים.

<דוד אזולאי:>
גברתי היושבת ראש, אדוני המפכ"ל, לצערי הרב, שני נגעים ממאירים נמצאים במשטרה, ואני מעלה את זה פעמים רבות: נגע ההדלפות ונגע אלימות השוטרים. זה חבל מאוד. זה אמנם מעט שמשליך על חלק גדול מהציבור, והציבור מקבל את הדברים האלה. אין ספק שהסיפור של מוקד 100 לא הוסיף כבוד למשטרה, מפני שהמוקד הזה, מבחינתי, הוא הראי של המשטרה. בקטע הזה, רבותיי, נכבדיי, נכשלתם. תגידו מה שאתם רוצים אבל נכשלתם. ופה, מה שאני מצפה כרגע זה לא לפטר אנשים, זה לא הפתרון. הפתרון הוא שינוי מערכתי – איך השוטר מתייחס לאזרח. ושנדע, 90% מאזרחי מדינת ישראל אין להם עסק עם המשטרה. מתי יש להם עסק עם המשטרה? בתאונה או בדו"ח או במוקד 100. זה הכול.

ופה, אדוני המפכ"ל, אני אמרתי וחוזר ואומר: אם לא יחול שינוי משמעותי ביחס של השוטר לאזרח הקטן, אנחנו נמשיך ונזלזל בחיי אדם.

והדבר האחרון: אני הייתי מבקש לשמוע מהמפכ"ל מתי הוא נכנס לתמונה ברגע שנודע לו על החטיפה. מתי אדוני נכנס לתמונה? הנושא הזה מאוד-מאוד חשוב.

ולסיום, אני רוצה להגיד רק משפט אחד: יש לי הערכה רבה למשטרה. איך אמר המפכ"ל? ואני אומר את זה לא פעם: אין לנו משטרה אחרת. לולי מוראה של מלכות איש את אחיו חיים בלעו. ולכן אני אומר: כל האנשים שיושבים - - - לא מבקרים אתכם. אנחנו מעריכים את העבודה שלכם, אבל אנחנו גם מצפים שהדברים יחלחלו.

<היו"ר מירי רגב:>
תודה רבה. חבר הכנסת דוד אזולאי, תודה.
חבר הכנסת אחמד טיבי, בבקשה; וחבר הכנסת משה פייגלין אחרון הדוברים.

<אחמד טיבי:>
תודה, גברתי. אני אמשיך בשאלות מהמקום שסיימתי למפכ"ל.

אדוני המפכ"ל, כמה שאלות למפכ"ל: הצגתם תמונות מתוך מסגד אל-אקצה. לאחרונה, גם אתמול, נוהגת המשטרה במנהג חדש: מתפללים מוסלמים שנכנסים, כולל נשים, לוקחים מהם תעודת זהות ומבקשים מהם לחזור מחר. מחר לקחת את זה מתחנת משטרה אחרת, כאשר רוב האנשים המדוברים הם תושבי הגליל, המשולש והנגב. ויש יותר מאשר רושם שתעודת הזהות הפכה להיות כלי לענישה. כלומר, כדי להטריד אותו, לגרום לו מאמץ גדול יותר כדי שלא יגיע, כדי שלא יגיע, אז משתמשים בתעודת הזהות בניגוד לחוק. זה הליך לא חוקי.

מי נתן את ההוראה? ומה הרקע להליך החדש הזה?

לפני מספר ימים, באחת המכללות בארץ, תוך כדי בחינה, אדוני המפכ"ל, סטודנט ערבי הגיע לבוש כאפייה, שזה דבר רגיל, עם חולצה בצבע הדגל הפלסטיני. משטרה נכנסה לאולם הבחינה, עצרה אותו בתוך אולם הבחינה, באשמה שזה מופע מאיים.

<באסל גטאס:>
טוב מאוד – היא אומרת לך; טוב מאוד – היא אומרת.

<היו"ר מירי רגב:>
זה טוב מאוד.
<אחמד טיבי:>
אני לא מפנה את השאלה אלייך אלא למפכ"ל.
אל"ף, מה הרציונל מאחורי ההתנהגות הזאת של המשטרה? בי"ת, למה בהצגת הישיבה הזאת, גברתי היושבת ראש, לא הוצגו התפרעויות של יהודים בירושלים שעוצרים רכב, - - 

<היו"ר מירי רגב:>
תעלה בקשה, אנחנו נעלה את זה לסדר היום.

<אחמד טיבי:>
- - עוצרים אנשים לפי תעודת זהות? יהודים - - -

<היו"ר מירי רגב:>
המפכ"ל התבקש לדבר על ההתפרעויות של ערבים. אותם ראינו בוואדי ערה ובמזרח ירושלים.

תודה רבה, חבר הכנסת אחמד טיבי.

<אחמד טיבי:>
לא רצית לראות את ההתפרעויות של היהודים.
<היו"ר מירי רגב:>
אתה יכול להעלות דיון מהיר. אני מבטיחה לך שאני אטפל בזה.

<אחמד טיבי:>
אני פועל, אבל המשטרה - - -

<תמר זנדברג:>
רגע, רק שנייה, כותרת הדיון היא - - - לאומית, אתנית - - - מה? מה? מה זה? 

<היו"ר מירי רגב:>
לא, כותרת הדיון - - -

<תמר זנדברג:>
תסבירי לנו.

<אחמד טיבי:>
מה זה? אם יש הפרות סדר - - -

<היו"ר מירי רגב:>
נשלחו שלושה נושאים לדיון הזה. נא לקרוא את הנושאים.

<תמר זנדברג:>
קראנו את הנושאים טוב.

<היו"ר מירי רגב:>
יפה. אז זהו.

<תמר זנדברג:>
רק אני שואלת אם יש הבדל בין התפרעות, בהתפרעות בין דם לדם?

<היו"ר מירי רגב:>
לא. אין. אין. אין. אין.

<תמר זנדברג:>
אז למה בכותרת הדיון הופיעה "התפרעות של ערבים" אם יש התפרעות של יהודים?
<היו"ר מירי רגב:>
כי מה לעשות, כי אני רציתי לדבר על נושא ההתפרעות של ערבים בוואדי ערה ובמזרח ירושלים תוך כדי משבר. אם חשבת שיש נושאים אחרים היית מעלה אותם.

<תמר זנדברג:>
לא, אבל השאלה האם התפרעות של יהודים זה נושא אחר? לא, לא הבנתי. 
<אחמד טיבי:>
אבל יהודים התפרעו בירושלים.

<היו"ר מירי רגב:>
- - -

<תמר זנדברג:>
והתפרעות של יהודים - - -
<באסל גטאס:>
מתי תקיימי דיון? מתי תקיימי דיון על זה?

<היו"ר מירי רגב:>
- - -

<פנינה תמנו-שטה:>
- - - משחקת אותה - - -

<באסל גטאס:>
מתי תקיימי דיון על זה? מתי תקיימי דיון על זה?

<תמר זנדברג:>
השאלה האם בכותרת הדיון יש הבדל בין דם לדם - - -?
<פנינה תמנו-שטה:>
- - - סכסוכים. זה מה שיש לה לעשות. זה יותר קל להעמיק את הסכסוכים - - -
<היו"ר מירי רגב:>
- - -

<תמר זנדברג:>
- - - אני רוצה לדעת. 

<היו"ר מירי רגב:>
- - - פורעים ערבים. נקודה.

<תמר זנדברג:>
למה פורעים ערבים?

<היו"ר מירי רגב:>
- - -

<תמר זנדברג:>
- - - אם יש פורעים יהודים זה לא מעניין.

<קריאות:>
- - -

<פנינה תמנו-שטה:>
- - - אני לא ראיתי יהודים שזורקים אבנים על השוטרים.

<משה זלמן פייגלין:>
 טוב, אפשר בבקשה? אני אחרון הדוברים, חברת הכנסת תמר זנדברג, אני אחרון הדוברים. אחר כך תצעקו כמה שאתם רוצים.

נקודה ראשונה, אדוני המפכ"ל, מאוד-מאוד פשוטה: הרושם הוא שזיקוקים הפכו להיות נשק חם בידי הציבור הערבי בישראל. כמו שציינת, בכינון ישיר. למה לכל הרוחות לא מגדירים את זה בצורה הזו? ומי שיורה את זה גם בחתונה עוצרים אותו, כי עכשיו זה נשק חם ובלתי חוקי. נקודה.

<היו"ר מירי רגב:>
חד וחלק.

<משה זלמן פייגלין:>
  - - - לשימוש בכל מקום - - -
<באסל גטאס:>
שיטפלו בנשק הרגיל קודם.

<משה זלמן פייגלין:>
נקודה שנייה ומהותית: השיטה הזו שכאשר הפורעים האלימים, וזה החל בהר הבית, מתוגמלים על ידי כך שהר הבית נפתח רק בפניהם ולא נגד הציבור שנגדו הם יצאו לקרב, זה מתחיל בהר הבית וזה גולש לכל ערי ישראל. ומה שאנחנו רואים עכשיו, שכמו שסוגרים את ההר ליהודים כשערבים מתפרעים, עכשיו סוגרים כבישים בכל הארץ ליהודים כשערבים מתפרעים.

הראש הזה אצלכם חייב להתהפך.

<טלב אבו עראר:>
ליהודים אין שם כלום.

<משה זלמן פייגלין:>
המלחמה צריכה - - -

<טלב אבו עראר:>
ליהודים באל-אקצה אין להם כלום.

<משה זלמן פייגלין:>
שימי לב - - -
<היו"ר מירי רגב:>
חבר הכנסת טלב אבו עראר, בבקשה.

<טלב אבו עראר:>
  - - - אין להם כלום - - -

<משה זלמן פייגלין:>
שימי לב מה קורה. 

<היו"ר מירי רגב:>
חבר הכנסת טלב אבו עראר.

<טלב אבו עראר:>
- - - ליהודים אין להם כלום שם.
<היו"ר מירי רגב:>
טוב, פעם ראשונה – הערה לחבר הכנסת טלב אבו עראר. 
<טלב אבו עראר:>
- - - על מה ייכנסו?

<היו"ר מירי רגב:>
פעם שנייה לחבר הכנסת טלב אבו עראר.

<טלב אבו עראר:>
אל-אקצה למוסלמים - - -. רק למוסלמים.

<משה זלמן פייגלין:>
עוד פעם, זה שוב פעם אלימות - - -

<היו"ר מירי רגב:>
פעם שלישית לחבר הכנסת טלב אבו עראר. החוצה.
<משה זלמן פייגלין:>
זה שוב פעם אלימות כלפי מי שבסדר.

<היו"ר מירי רגב:>
החוצה.

<אחמד טיבי:>
- - -

<טלב אבו עראר:>
גזען אחד.

<היו"ר מירי רגב:>
אבל אי אפשר ככה, אתה צריך ללכת.

<טלב אבו עראר:>
אתה רב טרוריסט. רב טרוריסט - - -
<היו"ר מירי רגב:>
נו, באמת. אי אפשר ככה.

<טלב אבו עראר:>
אתה ויושבת הראש, חברת הכנסת מירי רגב. אתם הכי טרוריסטים בישראל.

(חבר הכנסת טלב אבו עראר יוצא ממליאת הוועדה)

<משה זלמן פייגלין:>
הגישה צריכה להיות שמי שבסדר, שמי שלא מפר חוק, הוא - - - כלפיו, הוא פתוח. הוא יוכל לעלות להר הבית, הוא יוכל לנסוע בוואדי ערה, ולא להיפך. מה, איזה מצב זה שמסננים, עושים מחסום בכבישים שסמוכים ליישוב ערבי ורק לערבי נותנים להיכנס?

ונקודה אחרונה, אני חייב לומר, זה אולי יישמע מפתיע: אני, לחלק מהדברים שנשמעו כאן מהאגף השמאלי דווקא מצטרף. העניין הזה - - -

<באסל גטאס:>
השם שלי הוא לא "האגף השמאלי". קודם כל, לגבי - - -

<משה זלמן פייגלין:>
- - -

<היו"ר מירי רגב:>
בבקשה. סליחה - - -

<משה זלמן פייגלין:>
אני רוצה לצרף לדברים שנאמרו לגבי הפעלת אלימות במקום שלא צריך, שעושה רושם שהיא מוגזמת, גם את העניין של מעצר אנשים ללא אפשרות לראיית עורך דין. זה הפך להיות כבר נוהל. זה דבר חמור מאוד. זה בניגוד לחוק. 
<באסל גטאס:>
וקטינים - -

<משה זלמן פייגלין:>
נכון.

<באסל גטאס:>
- - שלא מביאים את ההורים שלהם.

<משה זלמן פייגלין:>
- - -

<היו"ר מירי רגב:>
אוקיי. תודה רבה. אנחנו עוברים לתשובות המפכ"ל.

<פנינה תמנו-שטה:>
גברתי היושבת ראש, לא שאלה, רק משפט, משפט לגבי מערכת 100. כל אחד לקח את זה לכיוון שלו. רק במשפט אחד לגבי מערכת אס-אמ-אסים - - -. מערכת של אס-אמ-אסים. אני חושבת שזה יכול להציל חיים, גברתי היושבת ראש. גברתי היושבת ראש.
<היו"ר מירי רגב:>
    תעבירי את זה כתוב, אני אעביר את זה למפכ"ל.

<פנינה תמנו-שטה:>
אבל כדי להעביר לו אני לא צריכה להעביר את זה לוועדת הפנים והגנת הסביבה. נו, באמת.

<היו"ר מירי רגב:>
המפכ"ל, בבקשה.

<מפכ"ל המשטרה רב ניצב יוחנן דנינו:>
טוב, תראו, קודם כל אני רוצה לומר שאני פתחתי את הדברים שלי בפתח הדיון במערכה הלאומית שאנחנו נמצאים בה. אני חייב לומר, ובאמת, ממקום של אזרח, לא כמפכ"ל, שאני מצפה שבימים כאלה כולנו נגלה קצת יותר לכידות, קצת יותר אחריות לאומית. כי בסופו של דבר אני לא חושב שיש פה מישהו שהוא מאוים יותר או מאוים פחות על ידי האיום שבו אנחנו נמצאים.

אני לא רוצה לספר לכם מה אנחנו ראינו בימים האחרונים: הטילים לא מבחינים בין אף אזרח לאזרח, בין אף אזור לאזור. ואני חושב שכולנו בעת הזו צריכים להירתם יחד, לגלות את המשמעת האזרחית, לתמוך במערכת הביטחון שתעשה את תפקידה, ולגלות חוסן אזרחי שהוא ללא ספק קריטי כדי להצליח ביעדים הלאומיים שהצבנו לעצמנו.
תראו, עלו פה כל כך הרבה נושאים. אני מזמין את עצמי, גברתי היושבת ראש, להגיע לכאן, כי כל נושא הוא באמת עולם ומלואו. ואני מדבר פה על נושאים עקרוניים. אני לא מדבר כרגע. אתם העליתם כאן כמה דוגמאות של אירועים ספציפיים, ואני, כידוע לכם, עד שאני לא בודק ועד שאני לא רואה את כל העובדות, אני לא אתייחס, אני לא אגיד סתם משהו. יכול להיות שהוא באמת היה לא בסדר וצריך לטפל בו; יכול להיות שהוא היה בסדר וצריך כן להגיד את הדברים.

לכן, אני מראש אומר: תראו, למשל על העניין הזה של ההפגנה שהייתה, שעליה התייחסו פה כמה חברי כנסת. ההפגנה הזאת של כ-200 פעילי שמאל שהייתה ללא רישיון, אנחנו, ההנחיה החד משמעית שלי, לכולם, בלי יוצא מן הכלל, זה לאפשר מחאות גם אם הן לא היו, לא ביקשו היתרים אם היו חייבים לפי החוק, גם אם הן היו ללא היתר, ובתנאי שלא מפרים בהן את החוק ואת הסדר, שלא חוסמים בהן צירים, שלא פוגעים בציבור הרחב. זו ההנחיה, זו המדיניות, ועל פיה אנחנו פועלים.

<תמר זנדברג:>
ובתנאי שהם חוטפים מכות? אני לא מצליחה להבין מה אתה אומר. 

<מפכ"ל המשטרה רב ניצב יוחנן דנינו:>
ההפגנה הזו, אמרתי, שווה להיכנס לעומק. אני יכול לומר לכם שמהנתונים שהעביר לי כאן מפקד המחוז התברר שההפגנה עברה שקט. היא התחילה בערך ב-20:00 בערב. היא הייתה שקטה, כ-200 מפגינים, מולם מחו כ-30 אנשי ימין. עד אז הכול היה בסדר. בשעה 21:20 הייתה אזעקה – כולם, יחד, רצו לכיוון מחסות, ולא ניתן היה לערוך חציצה, ולכן השוטרים ניסו להפריד בין הצדדים. אחר כך, בהמשך, הכוח נאלץ להתמודד עם זירה של נפל של רסס של ירוט ברחוב סמוך – צבי שפירא. היה צריך להיערך.

עכשיו, תבינו, אנחנו חיים פה בתוך מציאות, ואני - - - הסברתי, היא לא מציאות רגילה. אנחנו לא בשגרה. עצם העובדה שבאירוע כזה כולם רצים למחסות, והשוטרים צריכים אחר כך לראות איך הם מכילים את האירוע, ולא היו שם מספיק שוטרים כי לא היו צריכים להיות שם, לא הייתה סיבה מבחינת המספרים, לפחות מה שאומר מפקד המחוז. אני אבל אמרתי שלאור הטענות ששמעתי - - -

<תמר זנדברג:>
אדוני, המפכ"ל, אני, עוד לפני האזעקה, קיבלתי אס-אמ-אסים מהשטח שפעילי ימין מתחילים להרביץ, ושאין מספיק שוטרים באזור. מה?

<היו"ר מירי רגב:>
חברת הכנסת תמר זנדברג, הוא אמר שהוא יבדוק - - -

<קריאות:>
- - -

<מפכ"ל המשטרה רב ניצב יוחנן דנינו:>
אני אמרתי, אני נתתי את זה כדוגמה כי עלו פה עוד נושאים, ואני לא מתכוון להיכנס לאירועים. אני אבדוק את האירוע הזה לאור הטענות שעלו כאן. אנחנו נבדוק ונראה.

אני חושב, תראו, לפחות דבר אחד אי אפשר להגיד עליי; אפשר להגיד עליי הרבה דברים, ולאחרונה אומרים הרבה, ואתם יודעים, כתפיי רחבות. אני ממש לא מתרגש יתר על המידה, כי התפקיד שלי הוא לשרת את עם ישראל באמונה עד יומי האחרון בתפקיד. אני רק אומר לכם שדבר אחד אי אפשר להגיד, שאני לא בודק לעומק ומטפל בכל אירוע, חמור ככל שיהיה, על כל המשמעויות שלו, גם אם הן משמעויות שמגיעות עד הכי למעלה שיש. ולכן גם זה ייבדק וגם נושאים נוספים שעלו כאן. למשל: האירוע שציין חבר הכנסת אחמד טיבי. אני פשוט לא יודע להגיד לך בשלוף, אני רוצה לבדוק את העניין.

אני אבל כן רוצה לדבר על הדברים שעלו כאן כעקרונות: תראו, עצם העובדה שהטענות כלפינו באות גם מימין וגם משמאל על העניין של השימוש בכוח מלמדות אולי שאנחנו מאוד שוויוניים בדרך שבה אנחנו - - -

<באסל גטאס:>
- - -

<אחמד טיבי:>
לא הייתה טענה כזו, אדוני.

<קריאות:>
- - -

<היו"ר מירי רגב:>
- - -

<אחמד טיבי:>
לא הייתה טענה - - -

<באסל גטאס:>
- - -

<אחמד טיבי:>
לא הייתה טענה - - -

<קריאות:>
- - -

<באסל גטאס:>
- - - איפה אנחנו שווים יותר.
<מפכ"ל המשטרה רב ניצב יוחנן דנינו:>
רגע, רגע. קודם כל, התחלתי בעניין שאנחנו - - -

<אחמד טיבי:>
זה הנושא היחידי שאנחנו שווים יותר, באלימות משטרה.

<מפכ"ל המשטרה רב ניצב יוחנן דנינו:>
אני רואה.
קודם כל, התחלתי בעניין שאנחנו נוהגים בשוויון. לפחות אי אפשר לבוא אלינו בטענות בחלק הזה.

לגבי הטענה המרכזית של האלימות: תראו, אני הייתי רוצה, ובשמחה, שתקדישו דיון שלם לנושא האלימות כשהטענה היא אלימות כנגד שוטרים. כי אנחנו נציג לכם פה דברים שאולי יהיו בשבילכם - - -
<יפעת קריב:>
- - - בואו נעשה - - -

<תמר זנדברג:>
אגב, התקיימו פה כבר כמה דיונים כאלה, גם ביוזמת הוועדה וגם ביוזמת חברי כנסת, - -

<מפכ"ל המשטרה רב ניצב יוחנן דנינו:>
אז מצוין, מצוין.

<תמר זנדברג:>
- - ואנחנו לא ראינו שחל איזשהו שינוי פה, בנושא הזה. ואגב, בהקשר הזה, זה שזה משותף לשמאל ולימין זה לא - - -

<פנינה תמנו-שטה:>
- - - חברת הכנסת תמר זנדברג, אלימות כנגד שוטרים, לא - - -

<היו"ר מירי רגב:>
- - - לא פותחת על זה דיון - - -
<קריאות:>
- - -

<מפכ"ל המשטרה רב ניצב יוחנן דנינו:>
אז אני אגיד לכם איפה אני רואה שינוי. אני הצבתי את זה כיעד עם כניסתי לתפקיד. אני קבעתי יעד לכל תחנת משטרה במשטרת ישראל לרדת במספר התיקים של תיקי האלימות שנפתחו נגדם בנושא השימוש בכוח. אני אתן לכם רק נתון אחד, ואמרתי שאת הפירוט אנחנו נרד בהמשך אם תקבעו דיון: בשנת 2012 נפתחו מעל 800 תיקים במח"ש על שימוש בכוח כנגד שוטרים. בשנת 2013, לאור העובדה שאני הצבתי את זה כיעד למשטרת ישראל, נפתחו 540 תיקים בלבד. עכשיו, זה עדיין 540 תיקים יותר ממה שהייתי רוצה - - -

<דוד צור:>
לא כנגד, אתה מדבר - - -

<מפכ"ל המשטרה רב ניצב יוחנן דנינו:>
כנגד שוטרים על שימוש בכוח, באלימות. חבר'ה, אני יודע בדיוק מה אני אומר.

זאת אומרת שירדנו בכמעט 40% במספר התיקים בשנה אחת, של תלונות על שימוש בכוח במחלקה לחקירות שוטרים. עכשיו, להגיד לכם שאני מרוצה מהמספר 540? לא, אבל אני מרוצה מהמגמה. אני רואה שיש פה התייחסות, אני רואה פה שהשוטרים מפנימים, ואני רואה כאן כיוון שאנחנו צריכים להמשיך ולעודד אותו.

ואני אומר, אני לא חושב - - -

<ישראל אייכלר:>
כמה שוטרים הועמדו לדין על אלימות?

<היו"ר מירי רגב:>
לא, לא, רגע, אז אנחנו נביא את זה, נביא דיון ספציפי על אלימות כנגד השוטרים.

<פנינה תמנו-שטה:>
בסדר, נרשם. יהיה דיון שלם.

<באסל גטאס:>
לא כנגד השוטרים, זו אלימות - - -

<תמר זנדברג:>
אלימות של השוטרים, גברתי היושבת ראש. האלימות המשטרתית, אלימות שמפעילים שוטרים.

<היו"ר מירי רגב:>
הבנתי, הבנתי. אבל אלימות של השוטרים וכנגד השוטרים. - - - יכולה לעשות - - -

<תמר זנדברג:>
גברתי יושבת הראש, השוטרים אחראים על הבטיחות של האזרחים, לא להיפך.

<היו"ר מירי רגב:>
ברור, ברור, - - - זה ברור.

<מפכ"ל המשטרה רב ניצב יוחנן דנינו:>
חבר'ה, מה זה "לא להיפך"? כששוטר - - -

<היו"ר מירי רגב:>
  לא, לא, השוטר אחראי על האלימות, אתה לא מבין? - - -
<מפכ"ל המשטרה רב ניצב יוחנן דנינו:>
הטענה שלך כלפי השוטר - - 
<היו"ר מירי רגב:>
הבנתי מה שאתה אומר.

<מפכ"ל המשטרה רב ניצב יוחנן דנינו:>
- - שהוא הפעיל אלימות שלא על פי הדין ולא לפי החוק, - - 

<קריאה:>
למה אנחנו נגררים לדיון הזה?

<מפכ"ל המשטרה רב ניצב יוחנן דנינו:>
- - וזה בדיוק התיק שנפתח, זה בדיוק התיק שנפתח כנגד השוטר שעליו דיברתי. אלה המספרים. וכל האירועים האלה, הרי בסופו של דבר מגיעים למחלקה לחקירות שוטרים. ואני לא סתם אמרתי, כי בדוגמה הזאת אני למשל שאלתי האם היו תלונות בהפגנה שהייתה במוצאי שבת כנגד השוטרים, והתברר שיש מתלונן אחד שמסרב להתלונן, לפחות נכון לעכשיו.

<באסל גטאס:>
- - -

<תמר זנדברג:>
אם שמת לב, אני הנגדתי את ההפגנה הזו. בניגוד לאלימות שוטרים שהופעלה בהפגנות קודמות, במקרה הזה, השוטרים, להיפך, לא עשו כלום ולא הגנו על המפגינים מפני אלימות של מתפרעים.
<היו"ר מירי רגב:>
אוקיי, - - - אנחנו נעבור לשיחה על מוקד 100. אמרנו שנקיים על זה דיון.
<מפכ"ל המשטרה רב ניצב יוחנן דנינו:>
הנושא של מוקד 100: תראו, - - -
<באסל גטאס:>
אבל הוא לא - - - זה כבר חלק מהנוף. אף אחד לא מאמין שתלונה שלו נגד שוטר שהפעיל אלימות – מישהו יתייחס - - -

<היו"ר מירי רגב:>
אז אתה לא מאמין – אז תאמין. אין כמו להאמין.

<באסל גטאס:>
נו, באמת.
<היו"ר מירי רגב:>
בבקשה.
<תמר זנדברג:>
- - - בהפגנה שהיו התפרעויות אלימות לא הייתה אלימות משטרתית. זה באמת, יופי.

<מפכ"ל המשטרה רב ניצב יוחנן דנינו:>
הדבר הנוסף שנאמר פה על העניין של המשטרה באלימות, באירועים האחרונים, ונדמה לי שמישהו כאן אפילו אמר – אחד מחברי הכנסת – שהמשטרה לא הפיקה לקחים מאז אירועי אוקטובר.
<היו"ר מירי רגב:>
אנחנו נקיים על זה דיון.

<מפכ"ל המשטרה רב ניצב יוחנן דנינו:>
לא. למה זה חשוב כאן? כי אני, בימים האלה, נפגשתי עם הרבה מאוד: עם מנהיגי ציבור, ראשי מועצות, ראשי ערים, אגב שהגיעו באמת בהרכב מלא, גם בצפון וגם במרכז וגם בדרום, ואני רוצה לומר לכם: אם יש משהו שחזר על עצמו על ידי כולם, שאני לא שמעתי את זה כאן, שהם משבחים מאוד את האיפוק המשטרתי, משבחים מאוד את האיפוק המשטרתי - - -

<באסל גטאס:>
כי לא מפעילים נשק חם - - -

<מפכ"ל המשטרה רב ניצב יוחנן דנינו:>
לא, לא, לא, הם אמרו דברים הרבה יותר שחבל שהדברים לא באים פה לידי ביטוי באולם הזה, בכנסת.
<פנינה תמנו-שטה:>
וגם חלקם אמרו שמי שמלהיט ומסית זה חברי הכנסת. 

<באסל גטאס:>
- - -

<מפכ"ל המשטרה רב ניצב יוחנן דנינו:>
בנושא הקלטת - - -

<באסל גטאס:>
אתם לא מפעילים צלפים - - - 

<מפכ"ל המשטרה רב ניצב יוחנן דנינו:>
בנושא מוקדי ה-100 - - -

<דב חנין:>
אנחנו מברכים על כל הידברות של המשטרה עם ראשי הציבור. זה מצוין.

<מפכ"ל המשטרה רב ניצב יוחנן דנינו:>
בנושא ה-100, אני, כחלק ממה שנאמר פה - - -

<דוד צור:>
גם נקודות משטרה שנפתחו, מאות, במגזר הערבי, נקודות.

<מפכ"ל המשטרה רב ניצב יוחנן דנינו:>
ובכן, חברי הכנסת, נאמר כאן על העניין של היחס – נדמה לי שחבר הכנסת דוד אזולאי העלה את זה – על העניין של מוקדי ה-100. אתה צודק. המקום שבו הציבור הרחב ביותר מגיע, בא איתנו במגע, עם המשטרה, זה מוקד ה-100. זו הסיבה שאני, עם כניסתי לתפקיד, שמתי את זה במקום מאוד מרכזי.

אני לא יודע אם אתם יודעים, אחד מהדברים שאני מנסה היום להסביר, באים אליי בטענות: למה עשית כל כך הרבה? אולי, אולי אם הייתי עושה פחות אז היו מרגישים פחות.

אני חושב שזה המקום שבו המשטרה צריכה להשקיע. המשטרה בכוחותיה, ממקורותיה, מתקציבה הפנימי, עשתה שינוי, שאני ממליץ לכולכם ואני מזמין אתכם לבוא לביקור במוקדי 100, שיציגו לכם כאן מה נעשה. אמר כאן הסמפכ"ל מה נעשה. אתם צריכים לראות בעין. אתם צריכים לראות מה זה מוקד 100 היום, איזה שירות מקבל האזרח במוקדי 100.

אגב, לפני האירוע המצער, האחרון, אנחנו באמת רואים, כל הזמן אנחנו בודקים את עצמנו, במה הציבור נותן לנו כפידבק. ואם תסתכלו טוב, המקום שקיבל את שביעות הרצון הגבוהה ביותר במשטרת ישראל על ידי הציבור הרחב היה מוקדי ה-100. 10,000 אזרחים שנשאלו, באמת, בסקר פתוח, נתנו ציון של מעל 80 לשביעות הרצון ממוקדי ה-100. אני אומר את זה אגב כי מוקדי ה-100 זה מקום כל כך חשוב, אסור לפגוע בו. צריך לשכלל אותו, צריך לשפר אותו.

מה כן ראינו? ראינו שהתקלה הזו, שהיא תקלה בלתי נסלחת, שאסור לה לקרות, צריך לראות איך אנחנו לוקחים אותה, ועל כל מה שעשינו לעשות עכשיו את כל מה שצריך כדי שלא יקרו תקלות כאלה.

אתם, למשל, העליתם כאן למה אין איכון. אני הייתי מאוד שמח אם היינו מעבירים כאן חקיקה, אם הכנסת תעביר כאן חקיקה, שכל מי שמתקשר 100, לא רק הפרטים שלו; היום אנחנו מקבלים את הפרטים שלו על הצג. אגב, לא כולם כי יש כאלה שמתקשרים מחסוי, שהטלפון הוא לא שלהם, אתה לא יכול לעלות על הפרטים; אבל אתה מקבל את הפרטים. אני הייתי גם שמח - - -
<ישראל חסון:>
חסוי כלפיך, המפכ"ל?

<מפכ"ל המשטרה רב ניצב יוחנן דנינו:>
לא, לא, לא אם זה חסוי רגיל. יש אפשרות להתקשר מטלפונים שאתה לא מקבל את הפרטים. כי גם החסוי של בזק - - -

<אחמד טיבי:>
טוקמן.

<מפכ"ל המשטרה רב ניצב יוחנן דנינו:>
אבל אני אומר, הייתי מאוד שמח גם לקבל את האיכון. זה היה חוסך לנו. מתי מותר לנו לעלות על איכון? רק אם יש יסוד סביר להניח שמדובר בסכנת חיים מיידית, אבל זה תהליך שלוקח זמן וחבל, זה זמן יקר.
<קריאה:>
זה הזמן של סכנת - - -

<פנינה תמנו-שטה:>
אז האם לא הגיע להפעיל שירות אס.אמ.אס בסכנת חיים מיידית? 

<קריאה:>
לא, לא, לא, זה לא - - -

<פנינה תמנו-שטה:>
האם לא צריך להתקדם? אני חושבת שתתחילו. צריך אולי לחשוב על זה.
<מפכ"ל המשטרה רב ניצב יוחנן דנינו:>
גברתי, אני חושב שיש עוד הרבה מה לעשות שם. אנחנו כרגע בודקים כל מיני רעיונות ודברים, אני רוצה שתבואו ותראו את זה. אבל - - -

<אחמד טיבי:>
אדוני המפכ"ל, לא ענית על פרטי - - -
<מפכ"ל המשטרה רב ניצב יוחנן דנינו:>
לגבי פרטי הקלטת: תראו, אחת הבעיות הגדולות של כולנו זה תמיד החוכמה בדיעבד, ואני מזכיר לכם שעוד לא סיימנו את החקירה בתיק. אני מזכיר לכם שעוד לא הגענו למחבלים, ואני מזכיר שאנחנו עוד לא יודעים בדיוק להגיד מה קרה שם. לבוא היום ולהגיד שידענו את התוצאה הטרגית של הרצח הארור והמזעזע הזה מיד – זה יהיה פשוט לא נכון להגיד. וגם כשאתה שומע את הקלטת, וגם הכי מומחים ששמעו את הקלטת לא ידעו להגיד את זה בצורה חד משמעית כמו שניסית להגיד קודם. ולכן אנחנו, כולנו, התפללנו וקיווינו שאולי מה שאנחנו חושבים שאנחנו שומעים, אפילו בחלק, יהיה לא נכון.

נאמר כאן על העניין של הקלטת בהלוויה. אני רוצה לומר לכם שאם יש משהו שאני, אני יצאתי מההלוויה הזאת, וכולנו, כל מי שהיה בה, באמת, עם מטען כל כך כבד, ואתה יוצא החוצה ואתה שומע את הקלטת הזו ברדיו. אני רוצה לומר לכם שאני הזדעזעתי. אני אגיד דבר אחד ואני לא רוצה להיכנס לזה: לא המשטרה הייתה בתוך הסיפור הזה, ולכן אני לא אענה בשם גופים אחרים. משטרת ישראל היא לא זו שהסירה את הצו, משטרת ישראל היא לא זו שהעבירה את הקלטת לתקשורת.

אני רוצה לומר על העניין של ההדלפה שנעשתה שם: ההדלפה היא חמורה. אני בשני הנושאים פניתי ליועץ המשפטי לממשלה, שאני מבקש שבשני המקרים זה ייבדק: איך הקלטת הגיעה לתקשורת, ולמה הקלטת הושמעה במהלך היום הקשה הזה של ההלוויה.

<קריאה:>
- - -

<נחמן שי:>
- - - לבדוק את זה.

<מפכ"ל המשטרה רב ניצב יוחנן דנינו:>
 אני לא רוצה. אפשר לחפש גופים אחרים, אובייקטיביים, שלא מעורבים, שיכולים לעשות את הבדיקה הזאת. מדינת ישראל יודעת לעשות גם את זה כדי שהבדיקה גם תיראה אובייקטיבית.
אני רק אומר שאם אני מסכם - - -
<יפעת קריב:>
כאילו מישהו עומד מאחורי זה - - -

<היו"ר מירי רגב:>
שנייה. לא, לא, לא כאילו. עכשיו אין כאילו.

<יפעת קריב:>
- - -

<היו"ר מירי רגב:>
- - - הוא ענה, זהו.  

<מפכ"ל המשטרה רב ניצב יוחנן דנינו:>
אני רוצה לסכם ולומר, גברתי: אנחנו בעת הזו, אנחנו מכאן, כל פיקוד המשטרה יורד לדרום. אנחנו - - -

<משה זלמן פייגלין:>
ולגבי השאלות שלי אפשר לקבל מענה? הזיקוקים - - -

<מפכ"ל המשטרה רב ניצב יוחנן דנינו:>
תראו, בחלק של הזיקוקים אני מסכים לגמרי, אני מסכים לגמרי שמדובר בנשק חם שיכול לפגוע. אנחנו כרגע, ביקשתי שנעשה איזה סוג של בדיקה שלנו: אל"ף, לראות מה אפשר לעשות כדי להתייחס לזה, גם מבחינה חוקית כנשק, בצורה כזאת או אחרת; בי"ת, כדי לראות איך אפשר לפקח על הייבוא והשימוש בזיקוקים האלה. אנחנו כרגע עובדים על זה, כי מבחינתנו זה אחד מהכלים היותר פוגעניים שיכולים ממש לסכן חיים, והם מכוונים בכינון ישיר לעבר כוחות הביטחון, לעבר שוטרים. צריך לראות איך מטפלים בהם.

אני, גברתי, רוצה לומר כאן, באמת, שוב, לסיים ולומר שאני מכאן רוצה לשבח את שוטרי, לוחמי ומתנדבי משטרת ישראל. הם עוברים, אני פגשתי אתמול חלק מהשוטרים, כאן, בירושלים. הם כבר מתחילת מבצע "שובו אחים" הם עובדים במה שנקרא פעם ג'. פעם ג', מי שלא יודע, זה משמרות של 12 שעות פלוס, וחלקם עובדים במשמרות של 16 שעות. חלקם מצליחים לישון – ובדקתי את זה ביום שישי עם חלק מהם – בין ארבע שעות בממוצע. הם עושים את זה, וצריך לבוא לראות אותם. הם עושים את זה עם מוטיבציה, הם עושים את זה בלי קיטורים, הם עושים את זה כי הם מרגישים שהם משרתים פה את עם ישראל, את מדינת ישראל. ואני מכאן רוצה באמת לשלוח להם את הערכתי הרבה. ואני מכאן רוצה לשלוח לכל כוחות צה"ל, וכוחות הביטחון, והרשויות שכרגע עושות, והרשויות המקומיות וכל גופי ההצלה, שנמצאים כרגע במערכה לא פשוטה. אני רוצה לאחל לכולנו שנצא ממנה עם השגת יעדים בצורה טובה, עם מינימום נפגעים לטובת עם ישראל.

תודה.

<היו"ר מירי רגב:>
המפכ"ל, אני מודה לך.

אני מבקשת לסכם את הדיון בכמה נושאים: אחד – מוקד 100. הגיע לכאן המפכ"ל והצוות, שמו את הדברים על השולחן. יש הרבה מאוד שאלות, המפכ"ל, שבעיניי צריך לבדוק אותן בהיערכות של מפקד המחוז. לא מפקד המחוז עצמו אלא המחוז בהתנהלות שלו. אני מתארת לעצמי שבסיום הבדיקות אתם גם תוכלו להעלות את זה בצורה מסודרת, הסמפכ"ל. וכשאנחנו נגיע לביקור, יכול להיות שעוד במהלך הפגרה אנחנו נעשה דיון של הוועדה באחד ממוקדי 100, שם אני מבקשת לשמוע את המצגת הסופית שלכם אחרי שתציגו אותה כמובן למפכ"ל. אבל אין ספק, שכפי שאמר כאן המפכ"ל, היה כאן כשל. מוקד 100, התפקיד שלו לתת מענה לאזרחים שמתקשרים, ולכן אתם צריכים לעשות את כל מה שניתן שיהיה אמון גדול בין הציבור לבין המשטרה דרך מוקד 100.

בעניין החוק, איכון שיחות: משרד המשפטים והיועץ המשפטי של הוועדה, אני מבקשת לבדוק את האפשרות שנביא הצעת חוק מטעם הוועדה לאיכון שיחות.

<דוד אזולאי:>
אני מציע לא לחכות ליועץ המשפטי של המשטרה, אני מציע שתהיה יוזמה של הוועדה.

<היו"ר מירי רגב:>
לא, לא, לא, שלנו. של הוועדה, אמרתי. היועץ המשפטי של הוועדה. 

<נחמן שי:>
- - - לזכויות אדם.

<היו"ר מירי רגב:>
אז אוקיי, נבדוק את זה. חבר הכנסת נחמן שי, לכן נבדוק את זה, נראה איך נעשה את זה מידתי כדי שדברים כאלה לא יחזרו על עצמם.

הדבר האחרון בעניין של מוקדי ה-100 שאני רוצה להגיד: הייתה כאן תקלה, היה כאן אירוע חמור, אבל אסור לנו להפוך את מוקדי ה-100 לשק החבטות של הציבור. יש כאן אנשים שמנסים לעשות את הכול כדי לתת מענה. איפה שהם לא עשו ולא פעלו כראוי – צריך להעניש אותם, צריך לתקן את זה, צריך להעמיד אותם לדין, וכך נעשה במקרה של מוקד 100 האחרון באירוע החטיפה. אבל להפוך את כל מוקדי 100 לשק חבטות – אני חושבת שזה לא נכון, זה לא אחראי.

אני רוצה רק לסכם את העניין הזה, להודות לך על כל מה שנעשה כאן. אנחנו נבוא ונלמד את הסוגיה בצורה נרחבת יותר במסגרת סיור.

הדבר השני שאני רוצה להגיד: עבודת המשטרה בדרום. אני אומרת לך, אני מסתובבת שם, לא היה ראש עיר, ראש מועצה, שלא דיבר, החל ממפקד המחוז, מניצב יורם הלוי, דרך מפקד המרחב, דרך מפקדי המשטרות, שלא אמר דברים טובים על המשטרה. אני אומרת לך את זה. נכון שלפעמים יש את העניין הזה של ה-over ביקורת והתחושה הלא נעימה. ואני אומרת לכם: בעניין הזה תרימו ראש, אתם עושים עבודה מצוינת – השוטרים, המפקדים. אני נפגשתי איתם. אף אחד לא מדבר על השעות, לא על כמה זמן הוא עובד, לא על כמה הוא מקבל. ההיפך הוא הנכון, עוד הייתה יוזמה של המחוז שהילדים יהיו בקייטנה כדי שההורים יוכלו להיות מהבוקר עד הערב בעבודה שלהם, וזה פשוט מדהים.

<מפכ"ל המשטרה רב ניצב יוחנן דנינו:>
זה בכל המחוזות. זה בכל המחוזות.

<היו"ר מירי רגב:>
טוב, לא שמעתי את זה במקומות אחרים, שמעתי את זה שם. וזה מדהים. תמשיכו כך, ותמשיכו לעשות את התפקיד שלכם. ואתם עוד ממשיכים לדאוג: גם להפרות סדר וגם לכל מה שניתן, ולכן בעניין הזה אני מחזקת את ידיכם.

בעניין הפרות סדר ומעצרים: אני חושבת שלא יכול להיות שיש התפרעויות נגד שוטרים ואתם לא פועלים על פי סעיף 8 של חוק העונשין. ופה, משרד המשפטים, אני גם אעלה את זה בצורה מסודרת, כן.

<ישראל חסון:>
מה, יכול להיות שהמפכ"ל לא מכיר את הסעיף? 
<מפכ"ל המשטרה רב ניצב יוחנן דנינו:>
לא, - - -

<היו"ר מירי רגב:>
  לא, אז אני אגיד. רגע, רגע, יש כאן שני סעיפים. לא, זה סעיף אחר. זה סעיף לראש הממשלה, זה על הפלג האסלאמי.

<אחמד טיבי:>
סעיף מירי, קוראים לזה. 

<היו"ר מירי רגב:>
הסעיף האסלאמי. רגע, אני אגיד לך איזה סעיף זה.

<דב חנין:>
סעיף 8 לחוק העונשין זה החלק הכללי.

<מפכ"ל המשטרה רב ניצב יוחנן דנינו:>
- - - וכללי. זה לא, זה - - -

<היו"ר מירי רגב:>
לא, לא, לא, לא, לא. יש סעיף 8 בחוק העונשין שמדבר שבזמן מבצע אין, בכלל, בזמן מבצע, ברגע שפוגעים בשוטרים ומסיטים את הכוח שלהם מעבודה במבצע לעבודה אחרת, יש סעיף שנותן אפשרות לעצור אותו - - - אני רוצה - - -

<מפכ"ל המשטרה רב ניצב יוחנן דנינו:>
נכון. זה לא סעיף 8 אבל - - -

<היו"ר מירי רגב:>
אז איזה סעיף זה? יש סעיף כזה. אני רוצה להבין למה אתם לא - - -

<אחמד טיבי:>
איזה סעיף זה? גברתי יושבת הראש, איזה סעיף?

<היו"ר מירי רגב:>
אני אעביר את זה לוועדה.

<תמר זנדברג:>
סעיף ביטול חופש הביטוי תחת - - -

<דוד אזולאי:>
עזבי, עזבי, נו. עזבי, לא צריך סעיף, הבנו את הרעיון.

<היו"ר מירי רגב:>
רגע, רגע, רגע, רגע, רגע. חברת הכנסת תמר זנדברג היקרה, את דואגת לחמאס.

<תמר זנדברג:>
נכון, המשטרה באמת נלחמת בחמאס. המשטרה נלחמת בחמאס שאני דואגת לו.

<היו"ר מירי רגב:>
את צודקת.

<תמר זנדברג:>
בושה. תחזרי בך מהאמירה הזאת, גברתי יושבת הראש, אני מציעה לך.

<היו"ר מירי רגב:>
לא. ממש לא. 

<תמר זנדברג:>
לא כדאי שאת תהיי זו שמלהיטה את הרוחות. יושבים כאן בזמן שיש מבצע ונופלים טילים, ואת מרשה לעצמך לדבר ככה על חברי כנסת. בושה.

<היו"ר מירי רגב:>
אני מרשה לעצמי להגיד את מה שאת כנראה - - -
<תמר זנדברג:>
את מה? את מה? את מה? את מה?

<היו"ר מירי רגב:>
מחזקים את ידי מערכת הביטחון, כרגע כולה. ואל תבואי - - -

<תמר זנדברג:>
אני באתי לכאן לדאוג שהמשטרה תעשה את התפקיד שלה, ולא יהיו פוגרומים ברחובות. זה התפקיד של המשטרה. יש פוגרומים ברחובות - - -. אדוני המפכ"ל, הערב מתוכננת עוד הפגנת ימין קיצוני בירושלים, אני מקווה שאתה מודע לה, בניגוד להפגנות אחרות, לחצות את קו הרכבת הקלה, לצעוק מוות לערבים - - -

<פנינה תמנו-שטה:>
זה - - -

<תמר זנדברג:>
את תשתקי - - -

<פנינה תמנו-שטה:>
- - - אל תגידי לי תשתקי.

<תמר זנדברג:>
אני אגיד לך תשתקי.

<פנינה תמנו-שטה:>
יפת נפש, צבועה.

<תמר זנדברג:>
אדוני המפכ"ל, אני רוצה לדעת איך אתה נערך לגרום - - -

<פנינה תמנו-שטה:>
- - -

<היו"ר מירי רגב:>

- - -

<פנינה תמנו-שטה:>
- - -

<תמר זנדברג:>
- - - באיזה הפגנות לבוא ובאיזה הפגנות לא לבוא. עדיין יש חופש ביטוי במדינה הזאת - - -

<פנינה תמנו-שטה:>
- - -

<תמר זנדברג:>
- - - בושה.
<היו"ר מירי רגב:>
אני אעביר את הסעיף - - -

<פנינה תמנו-שטה:>
- - -
<תמר זנדברג:>
תשתקי.

<פנינה תמנו-שטה:>
המשטרה עדיין שומרת על החיים - - -

<תמר זנדברג:>
שתקי ואל תדברי ככה - - -
<היו"ר מירי רגב:>
אני אעביר. המפכ"ל, אני עוד לא סיימתי את הדיון.

<מפכ"ל המשטרה רב ניצב יוחנן דנינו:>
אוקיי.

<היו"ר מירי רגב:>
תודה.

<פנינה תמנו-שטה:>
יש גבול לצביעות.

<היו"ר מירי רגב:>
אני אודיע על הסעיף הרלוונטי. נעביר את זה גם למשטרה.

<אחמד טיבי:>
בקיצור, אתה תעצור את הערבים ויושבת הראש תדאג לשאר. זה הכול. זה הסיכום.

<היו"ר מירי רגב:>
ואני מבקשת - - - לא פועל על פי הסעיף הזה.
הדבר הנוסף: אנחנו נקיים דיון על אלימות כנגד שוטרים, - -

<פנינה תמנו-שטה:>
הם הגנו על החיים - - -

<היו"ר מירי רגב:>
- - אבל אנחנו נקיים על אלימות של שוטרים, אבל אנחנו נקיים דיון גם על אלימות כנגד שוטרים. הבנת, חברת הכנסת תמר זנדברג? לא על אלימות של שוטרים רק, אלא אלימות כנגד שוטרים - - -
<פנינה תמנו-שטה:>
- - - על הפוגרומים בתל אביב. הפוגרומים בתל אביב, זה מה - - -, זה מה שמפריע - - -
<דב חנין:>
מה זה? אני לא מבין מה הדיון. יש מישהו בעד אלימות נגד שוטרים? על מה הוויכוח?

<היו"ר מירי רגב:>
לא, אני נגד אלימות על שוטרים ונגד אלימות של שוטרים, - -

<דב חנין:>
אף אחד לא בעד אלימות. אף אחד לא בעד אלימות נגד שוטרים.

<היו"ר מירי רגב:>
- - אבל לא ידברו כאן רק על אלימות - - -

<דב חנין:>
אין אף אחד פה בעד אלימות נגד שוטרים.

<היו"ר מירי רגב:>
יפה. אז אני שמחה.

הדבר הנוסף: המפכ"ל יעביר דו"חות - - - נעביר את השאלות המסודרות. 
<תמר זנדברג:>
גברתי יושבת הראש, את קצת מתבלבלת. באמת, המשטרה, התפקיד שלה למנוע עבירות אלימות של אזרחים - - -

<פנינה תמנו-שטה:>
חוץ מ"לרדת" על המשטרה ועל הצבא, הכול צביעות. זה מה שאת יודעת - - - "לרדת" על - - -, "לרדת" על המשטרה, להחליש את - - -

<היו"ר מירי רגב:>
אנחנו נעביר את השאלות המסודרות של חברי הכנסת שלא קיבלו עליהן מענה, ואנחנו נבקש תשובות מסודרות של המפכ"ל.

הדבר האחרון: אני מבקשת באמת, בהזדמנות הזאת להגיד לך שאני מתביישת באמירה של חבר הכנסת ג'מאל זחאלקה כנגדך - -

<מפכ"ל המשטרה רב ניצב יוחנן דנינו:>
אני בכוונה לא התייחסתי - - -

<היו"ר מירי רגב:>
- - על זה שידיך מגואלות בדם. אף אחד לא יגיד על לובש מדים שידיו מגואלות בדם. מי שדיבר הוא זה שידיו מגואלות בדם. בושה וחרפה שיש פה חברי כנסת שהם סוסים טרויאניים, והם פועלים כנגד ביטחון המדינה.

<דוד אזולאי:>
מה, רק חבר כנסת אחד, - - - שיש.

<היו"ר מירי רגב:>
ואני רוצה להודות לכם על העשייה המבורכת שלכם, לחזק את ידיכם. תמשיכו לעשות למען עם ישראל והסדר הציבורי.

תודה רבה.

<הישיבה ננעלה בשעה 11:09.>
